Praćenje zaraženih u Evropi - kršenje privatnosti ili stvar od javnog značaja\nPraćenje zaraženih u Evropi – kršenje privatnosti ili stvar od javnog značaja\nDILEMA ZA VREME PANDEMIJE\nNemačka je prošle sedmice predstavila inicijativu za novu tehnološku platformu koja bi mogla pomoći praćenje zaraženih osoba koronavirusom i traganje za njima preko granica.\nSuočene s hiljadama smrtnih slučajeva povezanih s pandemijom, vlade širom Evrope uvele su ili planiraju da pokrenu aplikacije za praćenje telefona kako bi pronašle ljude koji su došli u kontakt sa zaraženim ili kontrolisali one koji su u karantinu, što je izazvalo strah zbog mogućih zloupotreba privatnih podataka za vreme, ali i nakon pandemije, pišu svetski mediji, ukazujući na brojne aplikacije koje su se pojavile u Evropi.\nEvropski supervizor za zaštitu podataka zatražio je korišćenje jedinstvene aplikacije za praćenje koronavirusa u celoj Evropskoj uniji umesto da svaka zemlja napravi svoje – upozoravajući na opasnosti koje takve aplikacije mogu predstavljati, piše BBC.\nVojček Vjeviorovski je rekao da Opšta regulacija o zaštiti podataka, glavni zakon EU o privatnosti, dopušta obradu osetljivih privatnih podataka kada je to u interesu javnog zdravlja. Ipak je naglasio da „veliki podaci znače veliku odgovornost“.\nVjeviorovski je rekao da je njegova kancelarija „svesna da brojne države članice EU imaju ili su u procesu razvoja mobilnih aplikacija koje koriste različite pristupe“. Neki od njih, poput upotrebe Blututa (Bluetooth) za traženje kontakata, „deluju kao koristan put“, rekao je.\nSupervizor ističe da bi pojedinačna mobilna aplikacija Covid-19 trebalo da bude koordinisana na evropskom nivou, te da bi idealno bilo uključiti i Svetsku zdravstvenu organizaciju (SZO), „kako bi se dizajnom osigurala zaštita podataka na globalnom nivou od samog početka“. On je naveo da sve mere koje bi mogle da naruše privatnost moraju da budu privremene, moraju da imaju ograničenu svrhu korišćenja, ograničen pristup podacima i da se zna ko ima pravo pristupa, ističe BBC.\nNemačka je prošle sedmice predstavila inicijativu za novu tehnološku platformu koja bi, uz očuvanje privatnosti, mogla da pomogne u traganju i praćenju infekcije preko granica i da razbije sumnju u učinkovitost višebrojnih aplikacija razvijenih širom EU, ukazuje agencija Rojters.\nInicijativa, nazvana Panevropsko praćenje blizine uz očuvanje privatnosti (PEPP-PT – The Pan-European Privacy Preserving Proximity Tracing), okuplja više od 130 istraživača iz osam zemalja i u velikoj meri sledi pristup singapurske aplikacije Trejs tugeder (TraceTogether).\n„Najgore bi bilo kad bismo imali… kolekciju različitih aplikacija za praćenje u Evropi“, rekao je Stefen Sajbert (Steffen Seibert), portparol kancelarke Angele Merkel, na konferenciji za novinare u Berlinu.\nAustrijski Crveni krst već je pokrenuo aplikaciju ‘Stop Korona’ koja koristi Blutut veze između pametnih telefona i preuzele su je stotine hiljada ljudi. Takođe, dodaje Rojters, Irska i Poljska najavile su slične inicijative naglasivši nedostatak koordinacije na nivou Evropske unije.\nS obzirom na to da ograničenja na slobodno kretanje i društvene kontakte pokazuju prve uspehe u „poravnavanju krivulje“ pandemije korona virusa, neke vlade se nadaju da će im napredna tehnologija pomoći da ubrzaju zadatak traženja ljudi koji su u riziku – do sada se to uglavnom obavljalo olovkom, papirom i telefonom, napominje Rojters.\nZemlje poput Južne Koreje uspele su da zaustave epidemiju na način kakav Evropa ne može da kopira, praćenjem kontakata da bi mapirali zarazu na nivou „od osobe do osobe“. Da bi to učinile u Evropi, vlade bi morale doneti kontroverzne nove ili hitne zakone – ili navesti korisnike da dobrovoljno dele više podataka o sebi u ogromnim razmerama na šta se oslanja softver nazvan Panevropsko praćenje blizine uz zaštitu privatnosti, ukazuje Blumberg.\nDa bi funkcionisala tehnologija predložene inicijative za praćenje širenja koronavirusa širom EU, korisnici moraju masovno da preuzimaju aplikaciju. Međutim, ističe Blumberg, postoji nekoliko drugih različitih pokušaja u evropskim zemalja koje su nastojale da potrebu za podacima uravnoteže s državnim zakonima o zaštiti privatnosti.\nIako je Nemačka evropska država koja se najviše bavi privatnošću, Dojče Telekom je, na temelju procedura koje je 2015. odobrio državni regulator, podelio „masovne anonimne podatke“ s Institutom Robert Koh kako bi mapirao masovna kretanja i predvideo širenje Covid-19. U međuvremenu, nemački startapovi rade na aplikaciji kojom bi pomogli vladi da prati zaražene ljude, a državno telo za zaštitu podataka kaže da je takav pristup možda najbolja opcija, pod uslovom da ostane dobrovoljan i da se podaci kasnije izbrišu.\nU Francuskoj je direktor najveće francuske telekomunikacione kompanije Oranž, Stefan Ričard, zatražio upotrebu dobrovoljnih aplikacija za praćenje. Zagovara nešto slično aplikaciji koja se koristi za praćenje građana u Singapuru, TraceTogether. Istovremeno, najveći mrežni operater u Austriji, Telekom Austrija, vlastima šalje „anonimne podatke“ na temelju tehnologije koju je prvobitno razvio Invinium Data Insajts za analizu obrazaca putovanja.\nItalija, kao jedna od najteže pogođenih evropskih država, bila je među prvim evropskim zemljama koje su testirale način korišćenja mobilnih podataka. Službenici su koristili anonimne podatke iz Vodafona – a preslikavanje podataka ranije tokom meseca pokazalo je da su se milioni ljudi u regiji Lombardija još uvek kretali van svojih domova. Italijanski susedi i EU moraće uskoro odlučiti da li je režim praćenja dovoljan ili su potrebne agresivnije metode, naglašava Blumberg.\nIako su godinama evropske vlade raspravljale i pooštravale mere zaštite korišćenja ličnih podataka ljudi, sada su te mere u riziku, ocenjuje italijanski list Politiko, ističući kako su jedna po jedna vlade širom EU preduzele korak bez presedana tražeći od telekomunikacionih kompanija da predaju podatke mobilnih telefona kako bi mogle da prate kretanje stanovništva.\nDo sada su regulatori davali blagoslov ovim programima – ističući da oni koriste podatke koji su anonimizovani i objedinjeni te stoga ne podležu strogom evropskom režimu privatnosti, Opštoj uredbi o zaštiti podataka. Izuzetak je, naglašava briselski portal, bio holandski regulator koji je rekao da nije moguće anonimizovati podatke o mobilnim lokacijama.\nEpidemiolozi su tvrdili da je upotreba mobilnih podataka o lokaciji samo prvi korak: Da bi u potpunosti bila učinkovita, neki kažu da će EU morati da sledi primer Južne Koreje i Kine i naterati zaražene ljude da preuzmu aplikaciju koja će otkriti gde tačno idu i s kim se nalaze.\nNorveška je jedna zemlja koja razmišlja o ovom putu, dodaje Politiko ističući kako tamošnji istraživači kažu da objedinjeni mobilni podaci nisu dovoljno precizni da vide hoće li ljudi ostati razdvojeni. Kao odgovor, vlada radi na vlastitoj aplikaciji za pametne telefone kako bi pružila bolji uvid u aktivnosti pojedinaca. Španija, Rumunija i Slovačka već su stvorile vlastitu verziju ovih aplikacija, dok Nemačka nastoji da sledi taj model. Poljska vlada otišla je korak dalje i naložila ljudima koji su možda zaraženi da preuzmu aplikaciju kojom nadgleda da li se poštuju mere karantina.\nIako oni koji stoje iza ovih aplikacija žele da naglase da osiguravaju veću sigurnost i zaštitu podataka od svojih kolega koji nisu iz EU, zagovornici građanskih prava imaju na umu da bi se privremene mere kontrole teško mogle povući nakon završetka krize. Ulrih Kelber, nemački savezni poverenik za zaštitu podataka, najpre je podržao deljenje podataka ali je nedavno izjavio da bi praćenje pojedinih telefona radi nadgledanja karantina bila „potpuno neprimerena i zadiruća mera.“\n2020-04-08T05:14:16+02:008 априла, 2020|Društvo|\nAplikacija za praćenje zaraženih koronavirusom skinuta 6.5 miliona puta 06/18/2020 at 17:00\n[…] Većina aplikacija na snazi u Evropi temelji se na tehnologiji Apple i Alphabeta od Googlea koji sigurno skuplja kontakte na uređaj i šifrira podatke za razmenu putem Bluetootha. […]


RTS :: Srpski junaci srednjeg veka: Jug Bogdan\nRTS 2 Srpski junaci srednjeg veka: Jug Bogdan\npetak, 23. okt 2020, 20:10\nJunake naše nove priče - Jugoviće, svi znaju kao braću koja sa ocem odlaze da brane zemlju od nevernika i u tom boju svi hrabro ginu. Upravo u likovima devet Jugovića i njihovog oca Jug Bogdana duboko je dotaknuta tragična istorija srpskog srednjeg veka.\nOsim toga, priča o Jug Bogdanu predstavlja najbolji primer onoga što se izrodi kada tradicija nadvlada istoriju u večnom pitanju odnosa istorije i poezije, koje privlači pažnju čoveka još od vremena antičke Grčke.\nU tom smislu, naučno posmatrano, Jug Bogdan je, istorija tvrdi, bio srednjovekovni velikaš iz Toplice, koji je gospodario Prokupljem i okolinom. Ostao je zabeležen kao tamna, zagonetna figura srpske istorije. Ipak, on je istovremeno i izuzetna figura kosovske legende i epske biografije kneza Lazara.\nOno što je sasvim jasno, Jug Bogdan i Jugovići predstavljaju one junake koji su dobrovoljno učestvovali u Kosovskom boju i na taj način zadobili svoja mesta u Carstvu nebeskom.


Netokracija Srbija ulazi u IT obuke - upoznajte SmartNinja edukacije!\nNetokracija Srbija ulazi u IT obuke – upoznajte SmartNinja edukacije!\nMarko Mudrinić 4. 3. 2019.\nU februaru smo ušli u petu godinu poslovanja Netokracije u Srbiji. Razvijajući posao i prateći potrebe tržišta rada, zadovoljstvo nam je da vam predstavimo naš novi projekat - SmartNinja IT obuke.\nPre nego saznate više o novom kursu posvećenom IT obukama, zastanimo na trenutak da pogledamo Netokraciju sa poslovne strane. Tokom poslednje četiri godine koliko postoji srpsko izdanje, naš tim je razvio uspešan i profitabilan digitalni medij u okviru kojeg informišemo 70.000+ mesečnih čitalaca o najnovijim dešavanjima na polju digitalnog marketinga i tehnološkog preduzetništva u Srbiji.\nNaš biznis u najvećoj meri sastoji se od native oglašavanja, platforme za poslove, B2B radionica i projekata kao što su OMGcommerce, Ladies of New Business, #DigitalnaKarijera i HR Meetup.\nPrateći potrebe tržišta rada (kako sa strane kompanija, tako i sa strane korisnika), zadovoljstvo nam je da vam predstavimo novu vertikalu u sklopu našeg biznisa – u pitanju su SmartNinja Srbija IT obuke.\nNaš odgovor na trenutno stanje edukacija 🎓\nUkoliko vam to ime zvuči poznato, verovatno ste već upoznati sa pričom koji je razvila istoimena slovenačka kompanija na čelu sa Mihom Fabjanom i Matejom Ramutom, a koja posluje po principu franšiznog modela. Naše kolege iz Hrvatske ušle su u posao IT obuka još 2017. godine i danas posluju kao jedna od najuspešnijih SmartNinja franšiza kojih ima u 14 evropskih gradova. U izjavi za Netokraciju, Miha kaže:\nSmartNinja je jedna od najbrže rastućih škola za kodiranje u Evropi. Otkako smo krenuli 2015. godine, edukovali smo više od 3.000 učenika širom Evrope koji su stekli moderne digitalne veštine. Nakon SmartNinja Hrvatska i SmartNinja Bosna, drago nam je što pokrećemo prve kurseve u Beogradu sa sjajnom ekipom Netokracije u Srbiji. Pridružite se timu od 3.000+ uspešnih diplomaca i prijavite se za prvi SmartNinja kurs u Beogradu kako bi i vi postali ‘nindža’ sa veštinama za 21. vek.\nBeograd je poslednji grad koji se pridružio dugačkom spisku evropskih metropola u kojima se održavaju SmartNinja IT obuke.\nIdeja da Netokracija i u Srbiji krene sa IT obukama došla je pre svega iz dva ključna razloga:\nIT tržište raste i posledica toga je da je sve više ljudi zainteresovano da savlada moderne veštine koje im mogu obezbediti stabilnu karijeru i finansijsku sigurnost;\nIT obuke nisu pristupačne i kao takve uglavnom se bave „trgovinom ljudske nesreće“ jer obećavaju prosperitet po principu get fast rich.\nUkoliko u čitav miks dodamo i nedavna dešavanja sa programom prekvalifikacija za nezaposlene osobe, jasno nam je da je situacija sa IT obukama daleko od savršene i da mesta za poboljšanje itekako ima.\nKako funkcioniše SmartNinja? 🤔\nZašto ne biste naučili da programirate na način na koji ste naučili engleski jezik? OK, neki od nas su gledali Cartoon Network i na taj način usvajali znanje, ali su se one prave veštine sticale na časovima koji su se održavali dva puta nedeljeno, u popodnevnim časovima, sa prijateljima i poznanicima sa kojima smo zajedno učili.\nGotovo po istom principu funkcioniše i SmartNinja i namenjena je polaznicima starijim od 16 godina koji žele da se upoznaju sa osnovama pisanja koda – bili oni zaposleni, nezaposleni, studenti ili direktori, amateri-entuzijasti ili profesionalci sa višedecenijskim iskustvom u kompanijama čiji posao polako postaje digitalan, a koji zahteva bolje razumevanje novih tehnologija.\nNaše kurseve vode dugogodišnji instruktori i programeri koji imaju strast prema edukaciji i deljenju veština, a koje bira naš tim na osnovu referenci, radnog iskustva i testa znanja. Prve pozicije za posao u SmartNinji na poziciji instruktora već uveliko su otvorene – više informacija dostupno je na zvaničnom sajtu.\nPrvi SmartNinja kursevi u Beogradu kreću već početkom aprila.\nSa druge strane, polaznicima SmartNinja obuka (kojih u jednoj grupi uglavnom ima od 8 do 12 zbog mogućnosti bližeg rada sa instruktorom i kvalitetnijeg usvajanja znanja), SmartNinja tim daje sve od sebe kako bi ih naučili modernim IT veštinama koje su danas tražene na tržištu rada i koje im mogu pomoći da kreiraju i/ili razumeju nove digitalne proizvode. Naši kursevi posvećeni su programiranju, hakovanju, dizajniranju baza podataka, kreiranju chatbot-ova i drugim veštinama koje se konstantno nadopunjuju kako raste i portfolio obuka.\nKako da se prijavim za SmartNinja obuke? 👨🏻🎓👩🏻🎓\nUkoliko ti čitava priča oko IT obuka koje ćemo realizovati u narednom periodu zvuči zanimljivo, savetujem ti da se prijaviš na zvanični SmartNinja Srbija newsletter kako bi među prvima saznao/la kada otvorimo prijave za prve kurseve. Takođe, već sada možeš da preuzmeš besplatan eBook na temu kako da postaneš profesionalni programer u 5 koraka koji je pripremio naš partner i osnivač SmartNinje, Matej Ramuta.\nIako smo danas tek na početku, kada i javno izlazimo sa informacijom o našem novom Netokracijinom projektu, očekujemo da bi prve IT obuke mogle da krenu već u aprilu. Na samom startu, polaznicima će na raspolaganju biti kursevi Web Developement 1 i Programiranje za početnike (u Pyhton-u), a ukoliko želiš da te među prvima obavestimo o početku prijava za same obuke, prijavi se na listu čekanja za svaki od gorenavedenih kurseva (lista se nalazi na dnu opisa kursa).\nInstruktori, pažnja – tražimo vas! 👨🏻🏫👩🏻🏫\nKao što sam već napomenuo, SmartNinja kurseve vode dugogodišnji instruktori i programeri koji gaje strast prema edukaciji i deljenju veština. Naš tim trenutno je u potrazi za part-time instruktorima koji će voditi prve kurseve, a ukoliko si to baš ti ili znaš nekoga ko bi bio savršen za ovu ulogu – prijavi se ili mu pošalji link ka oglasu za posao instruktora koji se nalazi na zvaničnom sajtu SmartNinja IT obuka.\nPS. Imaš pitanje u vezi kurseva? Piši nam u komentarima, a mi ćemo ti u što kraćem roku poslati odgovor!\nŠta je za mlade karijera? Da li maštaju o poslu u korporaciji i velikoj plati ili pre biraju projekte na kojima mogu da uče i da budu nezavisni? Koliko su zaista spremni da izađu iz zone komfora kada je posao u pitanju i šta je to što poslodavci moraju da znaju o Generaciji Z?\nMilena Rašić 17. 9. 2019.\nMilena Rašić 27. 8. 2019.\nSa sportske strane svetsko prvenstvo u košarci želimo da zaboravimo što pre, ali sa marketinške strane priča je drugačija jer su brendovi ovaj put bili veoma aktivni. Ipak, da li su u potpunosti iskoristili 'hype' takmičenja u Kini?\nMarko Crnjanski 17. 9. 2019.\nMilena Rašić 16. 9. 2019.


Poverenica za zaštitu ravnopravnosti: Za rodnu ravnopravnost u sistemu bezebednosti\n► Poverenica za zaštitu ravnopravnosti: Za rodnu ravnopravnost u sistemu\nPoverenica za zaštitu ravnopravnosti Brankica Janković ocenila je da je neophodno da u sistem bezbednostri bude uključeno više žena ali i tema o rodnoj ravnorpavnosti i zaštiti od diskrimkinacije, saopšteno je danas iz njenog kabineta.\n"Neophodno je nastaviti intenzivnije uključivanje žena u sistem bezbednosti, od nacionalnog do lokalnog nivoa, ali i uključiti teme rodne ravnopravnosti i zaštite od diskriminacije u shvatanje koncepta bezbednosti", rekla je ona, navodi se u saopštenju.\nJanković je ukazala i da je rodna ravnopravnost jedan od najvažnijih preduslova za razvoj društva u celini, a posebno na nivou lokalnih zajednica, gde kako je rekla "žene još uvek nisu uključene u dovoljnoj meri u sistem bezbednosti".\nOna je učestvovala na seminaru o saradnji Poverenika za zaštitu ravnopravnosti i Skupštine Srbije u oblasti borbe protiv diskriminacije sa posebnim osvrtom na delokrug rada odbora za odbranu i unutrašnje poslove i za kontrolu službi bezbednosti.\nPoverenica je istakla važnost kontinuirane saradnje institucije Poverenika sa Narodnom skupštinom,\nPredstavila je slučajeve iz prakse i aktivnosti u vezi sa primenom novog Nacionalnog akcionog plana za primenu Rezolucije UN 1325 Žene, mir, bezbednost 2016-2020.Učesnici seminara bili su narodni poslanici i poslanice, članovi i članice više skupštinskih odbora, kao i predstavnici civilnog sektora.\n12.09.2017, 11:32h Dragana Preporuči (1)\nU poslednjih par godina svi političari, političarke, predstavnici ministarstava, nezavisnih organa, kontinuirani govore o rodnoj ravnopravnosti... Zna se pre svega zbog poglavlja 23..ali je žalosno da s druge strane žene bivaju u sve gorem položaju naročito u javnim preduzećima.. Važno je nekada nešto primeniti Zato je pojam rodne ravnopravnosti vise nego devalviran a to nije smelo da se dopusti


SAP ide dalje sa akvizicijama SAP ide dalje sa akvizicijama – Personal magazin\nSAP ide dalje sa akvizicijama\nNajveća evropska softverska kompanija SAP nastavlja sa dosadašnjom strategijom akvizicija uprkos više miliona dolara vrednom programu smanjenja troškova, izjavio je jedan od direktora te kompanije na sastanku deoničara održanom u…\nNajveća evropska softverska kompanija SAP nastavlja sa dosadašnjom strategijom akvizicija uprkos više miliona dolara vrednom programu smanjenja troškova, izjavio je jedan od direktora te kompanije na sastanku deoničara održanom u utorak.\n“Takva ulaganja su od ogromne važnosti, posebno u teškim vremenima, jer sada možemo da postavimo temelje budućeg rasta“, kazao je Leo Apotheker. SAP je u ovoj godini preuzeo američkog provajdera softverskih rešenja Clear Standards i francuskog proizvođača softvera Highdeal.\n“2009. je neuobičajeno teška godina”, kazao je Apotheker, naglasivši da zbog odsustva jasnog poboljšanja ekonomske situacije ta kompanija ne može pouzdano proceniti svoje očekivane prihode u ovoj godini.\nPo prvi put u svojoj istoriji SAP smanjuje broj zaposlenih, i to za 3.000 u svim segmentima svojeg poslovanja, na ukupno 48.500 zaposlenih. Do sada je ukinuto 2.200 radnih mesta. Dvojica direktora Apotheker i Henning Kagermann, koji krajem maja odlazi u penziju, kazali su da je ta mera nužna za preživljavanje krize. Pa ipak, Apotheker je istakao da uprkos tome razvoj SAP-ovog softverskog programa za male preduzetnike teče prema planu.\nKompanija SAP sa sedištem u Walldorfu u prvom ovogodišnjem tromesečju zabeležila 16-postotni pad dobiti, na 204 miliona evra. Istovremeno, prihodi od prodaje softvera smanjeni su joj za trećinu, na 418 miliona evra.\nSAP ide dalje sa akvizicijama was last modified: May 21st, 2009 by Redakcija\nComTrade Group predstavio rešenja razvijena za potrebe državnih institucija koja su ključni deo razvoja “e-Government-a” u Srbiji


Ivanuša: Uvođenje kovid propusnica znak da kovid-19 postaje veliki problem u Srbiji - Glas Zaječara\nHome Društvo Ivanuša: Uvođenje kovid propusnica znak da kovid-19 postaje veliki problem u Srbiji\nDirektor Kancelarije Svetske zdravstvene organizacije (SZO) u Srbiji Marijan Ivanuša izjavio je danas da uvodjenje kovid propusnica u Srbiji daje poruku da kovid-19 postaje izuzetno veliki problem koji može da se pogorša.\nIvanuša je za Radio-televiziju Srbije (RTS) rekao da će efekat uvodjenja kovid mera moći da se vidi u toku nekoliko nedelja.\nOn je kazao i da je Srbija medju prvih pet država u evropskom regionu sa najvećim brojem obolelih od kovida-19, a ocenio je da vakcinacija može da preokrene tok epidemije.\nPrema njegovim rečima, za sada nema podataka da se delta plus soj brže širi i da izaziva težu bolest od običnog delta soja.\n„Očekujemo da će nevakcinisane virus da pronadje tokom ove zime. Teško će se bilo ko sakriti od virusa. Kod mnogih može izazvati tešku bolest“, ocenio je Ivanuša.\nOn je dodao da je vakcinacija jedina mera koja pomaže u zaštiti od virusa i naveo da je nedovoljno vakcinisanih u nekim državama i da ih to stavlja u veliki rizik za ozbiljne epidemije.\nPrethodni tekstU Zaječaru danas promenljivo oblačno i toplo vreme: Od subote zahlađenje\nNaredni tekstŠeste večeri izvedena predstava „Jugoslavija moja otadžbina“


Ivkoviću i Vučiću Zlatne značke povodom 100 godina Radničkog - Sputnjik Srbija\n07:13 21 Jun 2021\nIvkoviću i Vučiću Zlatne značke povodom 100 godina Radničkog\n12:23 18.01.2021 (osveženo 12:24 18.01.2021) Preuzmite kraći link\nLegendarnom košarkaškom treneru Dušanu Dudi Ivkoviću i predsedniku Srbije Aleksandru Vučiću danas su uručene Zlatne značke povodom obeležavanja 100 godina postojanja Sportskog društva Radnički.\nNa svečanosti u Muzeju Jugoslavije, Ivkoviću je priznanje dodeljeno za životno delo, a predsedniku Vučiću za izuzetan doprinos i pomoć.\nDuda Ivković, uz brata Slobodana, jedna je od najvećih trenerskih legendi koje su potekle iz sportskog društva sa Crvenog krsta.\nVučić je kao predsednik Republike značajno pomogao Sportskom društvu, a već dugo je počasni predsednik Bokserskog kluba Radnički.\nSvečanosti prisustvuju i predsednik Olimpijskog komiteta Srbije Božidar Maljković, ministar omladine i sporta Vanja Udovičić, gradonačelnik Zoran Radojičić, bivši sportisti Radničkog...\nObeležavanje značajnog jubileja upotpunjava izložba "Naš prvi vek", na kojoj su kroz putovanje u istoriju dugo 100 godina predstavljeni značajni rezultati i svi oni koji su stvarali klub i njegovu tradiciju.\nSportstko društvo Radnički osnovano je 1920. godine, kao Beogradski radnički sport klub.\nZa vek postojanja, ekipe SD Radnički osvojile su 39 ekipnih seniorskih titula državnog prvaka i 22 Kupa Jugoslavije, u rukometu, boksu, košarci, odbojci, šahu, rvanju, džudou, streljaštvu i ragbiju.\nRukometašice Radničkog su uz to osvojile i tri evropska Kupa šampiona i tri Kupa pobednika kupova Evrope, što su i najveći ekipni uspesi Sportskog društva.\nSportisti Radničkog u pojedinačnoj seniorskoj konkurenciji su pri tom osvojili i 166 pojedinacnih seniorskih titula državnog prvaka, u boksu, rvanju, karateu, kik-boksu, džudou, šahu, streljaštvu, gimnastici i atletici, uz mnoštvo srebrnih i bronzanih odličja i stotine medalja u mlađim kategorijama.\nBraneći boje državne reprezetacije sportisti Radničkog osvojili su sedam zlatnih i šest srebrnih medalja na Olimpijskim igrama, tri zlatne, 13 srebrnih i 12 bronzanih medalja na Svetskim prvenstvima i osam zlatnih, 24 srebrne i osam bronzanih medalja na Evropskim prvenstvima.\n20/06 23:00 Gradonačelnik Čačka: Lokalizovan manji požar u rejonu fabrike "Sloboda"


Nisu svi nastavnici i učitelji u štrajku – Ljepota Islama\nNisu svi nastavnici i učitelji u štrajku\nKako su i najavili, većina članova oba sindikata, srednjeg i osnovnog obrazovanja u USK-a jutros u 8 sati stupili su u generalni štrajk.\nTri osnovne škole u Velikoj Kladuši, jedna osnovna i njene podružnice u Bihaću, Osnovna škola Skender Kulenović u Sanskom Mostu, te cazinska OŠ Ćoralići danas su ipak provodile nastavni proces. Za sutra, to najavljuje i OŠ Cazin II\nPrije održavanja press konferencije u Bihaću, sindikalisti sindikata osnovnog i srednjeg obrazovanja u javnost su poslali demanti na prošlosedmično otvoreno pismo premijera USK-a Mustafe Ružnića.Krivnju za suštinsko nepostojanje dijaloga između ova dva socijalna partnera, sindikalci vide u premijeru i odlukama Vlade na čijem je čelu. Naime, tvrde da iako su im obećane isplate plaća po osnovici 302 i visini boda 1, to se nije desilo, te svoje plate opisuju kao akontacije, što je direktno kršenje Kolektivnog ugovora. Sindikalisti također tvrde da su imali dogovor sa vlastima da u Budžetu za ovu godinu budu ukalkulisane i njihove plate sa povećanim koeficijentom. Danas na press konferenciji premijera Mustafe Ružnića i predsjedavajućeg Skupštine USK Agana Bunića, javnosti je rečeno da će razlike u platama (povećanje koeficijenta na 302) biti ukalkulisano, ali u Budžet za narednu godinu. Inače, otpočinjanje nove runde pregovora , predsjednik SSS BiH Selvedin Šatorović danas je uslovio trenutnom isplatom razlike u plaćama.\nSvi se moramo nositi sa posljedicama svojih djela, pa i sindikati, kazao je Agan Bunić danas, napominjući da je Povelja o pravu djeteta, sastavni dio Ustava BiH. Slažem se da se plate prosvjetnim radnicima moraju povećati, ali s tim moramo ići postepeno, jer mi nećemo potpisivati bilo kakav dokument, a da prije toga nismo ispitali da li će to Kantonalni budžet moći isfinansirati, napominje Bunić. Inače, u proteklim mjesecima, ova Vlada je isplatila 18 zaostalih naknada za prevoz prosvjetnim radnicima, isplaćeno je više od 5 miliona različitih dugovanja koja nemaju karakter plate, plate idu mjesec za mjesecom, a kasnimo samo jednu, za što je odgovorna prošla kantonalna vlast, rečeno je konferenciji za novinare održanoj u zgradi Vlade USK-a.\nPotpisivanje Kolektivnog ugovora za oblast obrazovanja nije imalo odobrenja ni Ministarstva finansija ni Ministartsva obrazovanja, kao ni kantonalnog pravobranioca, kaže premijer Mustafa Ružnić. Iako nezvanično, saznajemo da bi moglo doći i do sudskog pokušaja okončanja ovog štrajka, a odgovor na eventualni potez Vlade u tom smjeru, Šatorović ocjenjuje kao gušenje štrajka i pritisak vlasti. Ukoliko oni tako odluče, ukoliko uguše ovaj štrajk, mi ćemo za 10 dana organizovati novi generalni štrajk, oštro je poručio Šatorović.\nInače, ukoliko ne dođe do okončanja štrajka do kraja sedmice, tada ćemo početkom naredne organizovati štrajk upozorenja u svim osnovnim i srednjim školama u Federaciji BiH, za što će isključivu odgovornost snositi Vlada USK-a, zaključio je predsjednik SSS BiH Selvedin Šatorović.\nRTS objasnio zašto je prekinuo prenos prije nego što je Kosovo osvojilo zlato: Ništa gluplje nećete danas pročitati 489 views\nTRI OMČE OKO DODIKOVOG VRATA 485 views\nObjavljena Inzkova odluka: Od sutra kažnjivo negiranje genocida 10 minuta ago\t4\nRTS objasnio zašto je prekinuo prenos prije nego što je Kosovo osvojilo zlato: Ništa gluplje nećete danas pročitati 6 sati ago\t618\nDodik: Ko spomene da je RS genocidna ići će u zatvor 9 sati ago\t1695\nTRI OMČE OKO DODIKOVOG VRATA 9 sati ago\t612


Vakcine AstraZeneke isporučene su u provinciju Idlib preko graničnog prelaza sa Turskom. Zdravstveni zvaničnik Idliba Jaser Nadžib rekao je da su vakcine obezbeđene preko programa KOVAKS.\nOčekuje se da će još vakcina stići u Damask koji je pod vladinom kontorlom u narednim satima. UN će proći kroz Damask da isporuči preko 200.000 doza kako bi pokrile područja pod nadzorom vlade i teritoriju na severoistoku kojom dominiraju Kurdi.\nSvetska zdravstvena organizacija je saopštila da se početak vakcinacije u Siriji očekuje u aprilu, a cilj je da se vakciniše 20 odsto populacije do kraja 2021.


Sa novinarima i građanima na Međunarodni dan osoba sa invaliditetom - Akcija i Pomoć\nSa novinarima i građanima na Međunarodni dan osoba sa invaliditetom\nNapisao/la Sasa 03 decembar 2014 . Objavljeno u Ja kažem NE!\nU okviru obeležavanija 3. decembra, Međunarodnog dana osoba sa invaliditetom, aktivisti Udruženja građana „Akcija i pomoć“ proveli su dan sa studentima žurnalistike i građanima Niša.\nPred završnom godinom studenata žurnalistike na Filozofskom fakultetu u Nišu, aktivisti Udruženja „Akcija i pomoć“ održali su predavanje o važnosti potpisivanja Konvencije o kasetnoj municiji.\n„Mediji su jedini način da se željena poruka prenese široj javnosti, oni jedini mogu da vrše pritisak na donosioce odluka i pomognu u zagovaranju pozivanjem građana, eksperata, glumaca, političara da se i sami uključe u zagovaranje“ – istakli su pred budućim novinarima članovi Udruženja.\nPredsednik Udruženja Slađan Vučković naglasio je da je izuzetno važno da se i novinari stalno bave ovom temom dok se ne postigne željeni cilj, a to je da Srbija pristupi Konvenciji o kasetnoj municiji, a njeni građani budu sigurni da nikada nigde neće naići na zaostalu kasetnu bombu.\n„U centru za razminiranje sam dobio informaciju da u Nišu postoji još 600.000 kvadratnih metara sumnjive i 300.000 kvadratnih metara rizične teritorije. Pa neka mi neko kaže gde je ta sumnjiva i rizična teritorija, čak nigde nije ni obeleženo! Krajnje je vreme da se to sve očisti!“\nŠokirani podacima, budući novinari postavljali su brojna pitanja o načinima zagovaranja, na koja su aktivisti Udruženja pokušavali da odgovore putem primera iz neposrednog okruženja.\nKao podrška predavanju pred mladim novinarima prisustvovala je i Dragana Rodić, dugogodišnji borac za prava osoba sa invaliditetom. Ona je takođe istakla da su osobe sa invaliditetom u veoma lošem položaju jer mnogi nemaju novca da kupe potrebne lekove, a posebno u ruralnim područjima gde ima slučajeva da nemaju invalidska kolica već se prevoze u kolicima koja se koriste za prenošenje građevinskog materijala.\n„Čak i kada neko ima invalidska kolica, naš grad nema arhitektonske prilaze, i tu leži potencijalna opasnost. Na pr imer, ja sam prinuđena da idem ulicom zajedno sa svim automobilima u saobraćaju. Najbanalnija stvar koja može da se desi jeste da kamenčić od automobila poleti i pogodi mene ili osobu koja me vozi“ – rekla je Dragana koja je pre 15 godina doživela saobraćajnu nesreću zbog koje je ostala nepokretna.\nU uličnoj akciji „Akcija i pomoć“ sa građanima\nNe samo buduće novinare, već i građane Niša Udruženje je podsetilo da Srbija nije potpisala Konvenciju o kasetnoj municiji. U razgovoru sa njima u uličnoj akciji, aktivisti su dajući im promo materijal podsetili Nišlije na ovaj problem. Uličnu akciju zabeležile su TV ekipe, a Slađan Vučković je u izjavi medijima naglasio da ovom akcijom pored Međunarodnog dana osoba sa invaliditetom obeležavamo i šestogodišnjicu od početka primene Konvencije o kasetnoj municiji.\nNa današnji dan prvi put je emitovan i promo spot u produkciji Udruženja u kome su učestvovali zajedno sa aktivistima i mladi glumci. Spot će u budućim akcijama služiti kao podsetnik građana i vlasti da Srbiju treba očistiti od kasetnih bombi.


Veliki uspeh srpskih vojnika: Pobeda na Međunarodnom takmičenju\nEkipa vojnih policajaca Vojske Srbije pobednik je Međunarodnog takmičenja vojnopolicijskih jedinica „Čuvar reda“ održanog u Kraljevu. Ekipe Ruske federacije, Kazahstana, Irana, Katara i Kipra bile su jaki protivnici koje je naša ekipa vojnih policajaca uspela da pobedi. ,,Vojska Srbije i na ovaj način dokazuje da je rame uz rame sa najznačajnijim i najbrojnijim armijama sveta. Ima brojnijih armija od naše, ali tvrdoglavijih, upornijih i obučenijih nema. Vojni policajci su pokazali da mogu da se nose sa svima na svetu”, rekao je ministar Vulin.\nPrvo mesto u generalnom plasmanu, u konkurenciji još pet ekipa iz Ruske federacije, Kazahstana, Irana, Kipra i Katara, naši hrabri momci odbranili su i nakon najzahtevnije discipline ovog nadmetanja, „Trke heroja“, na vojnom poligonu Beranovac.\nDemonstrirajući izuzetnu fizičku spremnost, taktičku obučenost, psihičku stabilnost i timski rad i saradnju, članovi srpske ekipe – major Radovan Marinković, kapetan Milan Kovačević, poručnik Danilo Nešić, stariji vodnik Nikola Bursać i mlađi vodnik Nikola Krstić, poslednjeg dana takmičenja uspešno su savladali ukupno 30 različitih prepreka na iscrpljujućoj stazi dugačkoj 12 kilometara i tako zasluženo osvojili zlatnu medalju.\nTagovi: čuvar reda - podebik - Srbija - takmičenje - vojni policajci


Hjuman Rajts Voč kritikuje Srbiju zbog nesprečavanja napada na Albance\n03 novembar, 2008\nVlasti u Srbiji nisu zaštitile manjinske Albance od napada posle kosovskog proglašenja nezavisnosti u februaru 2008. godine, ocenjuje se u najnovijem izveštaju medjunarodne organizacije za zaštitu ljudskih prava – Hjuman Rajts Voč.\nU dokumentu nazvanom “Taoci tenzije – zastrašivanje i uznemiravanje etničkih Albanaca u Srbiji posle proglašenja nezavisnosti Kosova” navodi se da policija nije preduzela mere da spreči talas nasilja protiv Albanaca, dok su im Srbi razbijali prozore, ispisivali grafite sa porukama mržnje na zidovima i pokušavali da zapale njihove kuće. Kako se navodi, Albanci su prijavili više od 200 incidenata nasilja i zastrašivanja u februaru i martu, posebno u Vojvodini. Ti slučajevi su dokumentovani na 74 stranice izveštaja. Hjuman Rajts Voč ističe da “pasivna” policija nije krivično gonila počinioce prestupa, čak i kada su sami policajci bili očevici zločina.\nHRV ocenjuje da reakcija srpske vlade nije bila odgovarajuća. "Srbija mora da pokaže da je ozbiljno rešena da zaustavi te napade. Ona mora sudski goniti napadače i mora brže delovati kad su tenzije u porastu", rekla je istražiteljka za Balkan u HRV-u Vanda Troščinska van Genderen\nSrpski tretman nacionalnih manjina mogao bi da bude kritikovan u godišnjem izveštaju Evropske komisije o napretku Srbije u ispunjavanju standarda EU, koji će biti objavljen 5. novembra. Organizacija Hjuman Rajts Voč pozvala je Beograd da pokaže da neće tolerisati nasilje, a Evropsku unije da izvrši pritisak na Srbiju kako bi počinioci bili kažnjeni.\nKompletan izveštaj možete pročitati na Internet stranici http://hrw.org/reports/2008/serbia1108/


Donesena odluka o izdavanju državne garancije za koridor Vc\nObjavljeno: 05.11.2018. u 18:20\nSve dospjele i neplaćene iznose po ovom zajmu za koje BiH izvrši plaćanje iz Garancijskog fonda, Bosna i Hercegovina će naplatiti od Republike Srpske\nVijeće ministara Bosne i Hercegovine, na prijedlog Ministarstva finansija i trezora, donijelo je Odluku o izdavanju državne garancije po Ugovoru o zajmu (Koridor Vc u RS-u - dio I) između Javnog preduzeća "Autoputevi Republike Srpske" d.o.o. i Evropske banke za obnovu i razvoj, vrijedne 70 miliona eura.\nSredstva su namijenjena izgradnji glavne trase autoceste Koridora Vc, i to dionica od Petlje "Johovac" (Tovira) do Petlje "Rudanka" (Kostajnica).\nIzgradnjom planirane autocestovne veze Banja Luka - Doboj omogućava se povezivanje evropskog pravca E 661 (Gradiška – Banja Luka – Mrkonjić Grad – Livno –Split ) i Koridora Vc (Šamac – Doboj – Zenica – Sarajevo - Mostar - Ploče).\nSve dospjele i neplaćene iznose po ovom zajmu za koje BiH izvrši plaćanje iz Garancijskog fonda, Bosna i Hercegovina će naplatiti od Republike Srpske u skladu sa Supsidijarnim ugovorom o garanciji, koji je zaključen u julu ove godine, saopćeno je iz Vijeća ministara BiH.\nKoridor VcVijeće ministara BiH\nNevjerovatnoMorska pjena kao šlag prekrila ulice španskog grada\nU saradnji s OSA-omSIPA u Sarajevu uhapsila jednu osobu zbog razbojništva i krijumčarenja ljudi\nSukob zbog muzikePucnjava u novopazarskom restoranu: Vlasnik ubio mladića i ranio još trojicu


BORENOVIĆ: 'RS treba ekonomsku, moralnu i demografsku obnovu' | Slobodna Bosna\nBORENOVIĆ: "RS treba ekonomsku, moralnu i demografsku obnovu"\nPredsjednik PDP-a Branislav Borenović rekao je večeras u Bijeljini da Republici Srpskoj treba obnova, ne samo ekonomska, nego i moralna i demografska.\n03. Nov. 2017 04. Nov. 2017\nBorenović je ocijenio da je skup "Skupština naroda", koji organizuju klubovi poslanika stranaka Saveza za promjene, dobar način da se kaže gdje je ekonomski Republika Srpska i zašto su kriminal i korupcija zauzeli sve pore društva.\n"Večerašnji skup u Bijeljini pokazuje da ljudi hoće istinu i da čuju gdje je danas Republika Srpska. Ovdje smo da čujemo narod, ali i da ponudimo šta su to moguća rješenja, kako da Republika Srpska ozdravi, da bude stabilnija, snažnija i bolja, da ljudi rade i da od svog rada žive. Zato nudimo program oporavka i obnove Repubike Srpske", rekao je Borenović na skupu "Skupština naroda".\nOn je poručio da Srpskoj treba uređen sistem, a ne sistem "koji zavisi od jednog čovjeka".\nPredsjednik SDS-a Vukota Govedarica naglasio je da je Republika Srpska stvarana da bi Srbi živjeli u njoj, a ne da bi se raseljavali.\n"Republika Srpska raseljava mlade, obrazovane ljude, oni odlaze jer nemaju perspektivu, a to je gorući problem. Katastrofalan je podatak da za posljednjih osam godina u Srpskoj nedostaje više od 20.000 đaka, a s druge strane, imamo migracije koje su postale svakodnevica", rekao je Govedarica.\nOn je istakao da je cilj ovakvih skupova da se sa ljudima razgovara i ponude rješenja za ono što ih muči. Cijenimo da je ovo jedan od načina parlamentarne borbe u kojoj treba da prenesemo istinu o vlasti u Republici Srpskoj, a isto tako da čujemo šta građani o tome misle, rekao je Govedarica.\nPredsjednik NDP-a Dragan Čavić smatra da u Republici Srpskoj vlada bezakonje. "Sve ovo radimo jer ne možemo da prihvatimo da Narodna skupština, po Ustavu jednina nadležna institucija za donošenje zakona, te iste zakone ne poštuje. Konstantno se krši zakon i Skupština postaje primjer bezakonja i zato je ovaj sistem neodrživ", rekao je Čavić.\nVečerašnji skup u Bijeljini je četvrti po redu koji su organizovali klubovi poslanika stranaka koje čine Savez za promjene, a prethodno su održani u Banjaluci, na Palama i u Prijedoru.


Petak, 21.02.2020 | 11:47\nMuzički segment februarskog programa Zimske scene „Barskog ljetopisa“ obilježio je koncert klasične muzike dua Žane Lekić (flauta) i Nataše Popović (klavir), koje je nastupio u sali Dvorca kralja Nikole u četvrtak, 20. februara sa početkom u 20h.\nOvaj iskusni duo sa bogatom koncertnom biografijom posebne emocije veže za nastup u okviru festivala „Barski ljetopis“ koji je bio bitan dio njihovog sazrijevanja i profesionalnog usavršavanja.\nŽana Lekić, flautistkinja, redovni je profesor na Muzičkoj akademiji na Cetinju. Za barsku publiku kaže da je uvijek bila naklonjena klasičnoj muzici, te da Crna Gora, uprkos slabom odzivuna koncertima klasične muzike, ipak ima svoju izgrađenu muzičku publiku:\n„Ovaj festival je dio naših studentskih dana i imali smo tu sreću da imamo priliku da prođemo kroz tu barsku scenu, tako da nas vežu divne uspomene za ovaj prostor koji je vrlo inspirativan. Podgorica je ta koja ima najveće tržište, samim postojanjem Simfonijskog orkestra i Muzičkog centra vidi se da je publika mnogobrojna. U manjim gradovima koji više žive od turizma i ljeti to jeste skromnije, međutim ovo može da bude i mali apel lokalnim zajednicama da pomognu institucije kulture i da omoguće intenzivniju koncertnu sezonu jer to nisu prevelika sredstva da bi se naši ljudi predstavili i u svojoj zemlji“, istakla je Lekićeva dodavši da kada bi se publici ponudio bogatiji koncertni život, publika bi se više i okupljala.\nNataša Popović, pijanistkinja, radi kao docent za predmet kamerna muzika na Muzičkoj akademiji na Cetinju. Smatra da se crnogorska scena klasične muzike može unaprijediti, prevashodno tako što će uprave svih festivala dio koncerata usmjeriti na studente muzičke akademije i učenike muzičkih škola:\n„Imate toliko mladih profesora koji se bave koncertnom karijerom i zaista imaju šta da pokažu, a imate i sjajne učenike koji pokazuju sjajan nivo izvođaštva i znanja. Sa aspekta klaviriste želim da kažem da bi bilo dobro da se uloži i u instrumentarij, da svi prostori koji mogu biti koncertni, a da ne pričam o centrima za kulturu, mislim da bi bio imperativ da imaju svoje instrumente. Klavir na sceni vam pruža mnogo mogućnosti i to je jedan bazični instrument koji mnogo znači“, apelovala je Popovićeva.\nZa nastup u Baru ovaj iskusni duo odabrao je kompozicije Betovena, Mocarta, Rutera, ali i dvojice najznačajnijih crnogorskih kompozitora,Bora Tamindžića i Branka Zenovića.Popovićeva je istakla da je skroman broj kompozicija napisan za ova dva instrumenta, ali da ih to ne sprječava da svojim instrumentima prilagode i one druge:\n„Žana i ja se trudimo da imamo šarolik program i vodimo računa o svemu, o prilici, mjestu u kom ćemo izvoditi, publici. Razlog zašto izvodimo Betovena je taj što želimo da se priključimo jednoj svjetskoj proslavi jubileja 250 godina od rođenja Ludviga van Betovena, i to je naš mali doprinos je bio da publici predsstavimonjegove romanse. Sa druge strane Tamindžić i Zenović su bili prvi koji su pokrenuli priču crnogorskog autorstva što se tiče umjetničke muzike. Nažalost nije se mnogo napisalo za flautu i klavir, ali ono što možemo da obradimo, a da ne utičemo na kvalitet, mi to uradimo. Žana i ja idemo ka tome da u perspektivi što više predstavljamo muziku naših kompozitora“, zaključila je Popović.\nLekić i Popović su dobitnice brojnih priznanja, mentori su na internacionalnim projektima, tokom karijere članice brojnih kamernih sastava i Simfonijskog orkestra Crne Gore. Njihovi učenici nosioci su velikog broja nagrada na takmičenjima širom zemlje i inostranstva, a za svoj pedagoški rad Lekićeva kaže da predstavlja veliki izazov:\n„Trudim se da svoje studentezainteresujem na jedan nov način, da ih uputim u profesionalne vode i to je veliki izazov. Vremena se mijenjaju, drugačije je vrijeme bilo kada sam ja studirala, sve se promijenilo. Generacije jesu modernije ali mislim da ne koriste sve tehničko-tehnološke mogućnosti koje su im pružene. Mi smo se mnogo više mučili da bismodošli do materijala, literature i snimaka izvođenja, to je bilo gotovo nemoguće, tako da koristimo posebne mehanizmeda ih zainteresujemo. Ja sebe volim nesebično da dajem, i pokušavam da prenesem svoja iskustva i pripremim ih i na ljepotu i na težinu ovog poziva“, na kraju je kazala flautistkinja Žana Lekić.\nPosljednjeg februarskog četvrtka, 27. februara na repertoaru su dva programa: Lutkarska predstava „Bajka o ribaru i ribici“ koja će se sa početkom u 18h odigrati u sali Doma kulture, a potom će uslijediti književno veče Momčila Zekovića Zeka u prostoriji Gradske knjižare sa početkom u 20h.


Komadant NATO-a u BiH: Organizovani kriminal i korupcija opasniji od ekstremizma – Informer\nKomadant NATO-a u BiH: Organizovani kriminal i korupcija opasniji od ekstremizma\nKomandant NATO štaba u BiH brigadni general Gery Huffman smatra da su organizovani kriminal, korupcija, politička stagnacija i ekonomski problemi važniji faktori bezbjednosti nego navodni ekstremizam.\nIstičući da su to neki od negativnih aspekata koje je primijetio u kratkom periodu svog boravka u BiH, on je naveo da je njegov tim u NATO štabu obavijestio da je bezbjednosna situacija u BiH stabilna, ali da postoji značajan prostor za njeno poboljšanje.\nPrema njegovim riječima, trenutni politički zastoj odlaže evroatlantske integracije BiH, a NATO pomno prati situaciju u BiH.\n“Stabilnost, bezbjednost i napredak BiH neće biti bolji sve dok se političke vođe oba entiteta ne okupe i slože oko zajedničkog dobra zemlje“, rekao je Huffman.\nMakedonija: Svaki šesti vozač vozi pijan\nRosie Jones uspoređivala ima li ona veće grudi od drugarica


Policija ušla u Društveni centar, ponovo katanac na kasarni\nAkcija zauzimanje kasarne "Arčibald Rajs" od strane nevladinih organizacija, 22. decembar 2011.\nPolicija i Vojna policija je u petak ušla u novosadsku kasarnu Arčibald Rajs u kojoj se već tri nedelje nalaze aktivisti 40 nevladinih organizacija.\nPonovo je katanac na novosadskoj kasarni “Arčibald Rajs”. Prvi Društveni centar u Srbiji ponovo je bez prostora.\n“Oko devet sati ujutru došla jer vojna policija i policija, legitimisali su nas, i zamolili nas da napustimo objekat. Ovaj put su bili malo grublji, pa smo znali da je ovo momenat kada treba da izađemo iz kasarne. Nije bilo incidenata“, objašnjava aktivistkinja Jasmina Bošković.\nInicijativa za Društveni centar neće odustati od svojih namera da stvori kičmu nevladinog sektora u Novom Sadu kaže aktivista Boris Popov.\n“Mi na ovaj način pokazujemo da se nismo borili za ovu zgradu već da smo neophodni našoj zajednici. Imamo pripremljen program koji će biti relaizovani na drugim mestima u gradu. Nećemo odustati od naše inicijative. Društveni centar treba da bude stožer nevladinog sektora u gradu”, naglašava Popov.\nOko 200 građana i članova nevladinih udruženja zauzeli su 22. decembra, na nekadašnji Dan JNA, zgradu u praznoj kasarni u širem centru Novog Sada, s ciljem da je pretvore u dom nevladinih organizacija.\nInače, aktivisti su nekoliko puta dobili pretnje od desničartskih organizacija.


Lexmark MB2236adw cena, cene Srbija, prodaja Beograd Novi Sad Niš\nLexmark MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi all-in-one štampač cene\n- Lexmark MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi... specifikacija\ncena 13.986,00 din | prodavnica (1)\nLexmark MB2236adw, print/scan/copy/fax, A4, 600dpi, 36ppm, Duplex, ADF, 2,4 LCD, USB/LAN/Wi-Fi\nTrenutno nemamo slike za Lexmark MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi\ncena od 13.058,00 din\ncena od 13.182,00 din\nEPonuda nije internet prodavnica već Vam omogućava da brzo i lako nađete Lexmark MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi all-in-one štampač po najjeftinijoj ceni. Naš cilj je da kupci budu što bolje informisani o ponudi Lexmark all-in-one štampač MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi na tržištu Srbije. Vrlo lako nalazite željeni proizvod za kategoriju Štampači cene, ne morate da lutate od sajta do sajta za Lexmark Štampači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lexmark MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi all-in-one štampač sa PRODAVCEM. EPonuda ne može da garantuje potpunu tačnost specifikacije i slika za Lexmark MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi all-in-one štampač. Pre kupovine, podatke za Lexmark all-in-one štampač MB2236adw, print/scan/copy/fax, A4, 600dpi, 36ppm, Duplex, ADF, 2.4 LCD, USB/LAN/Wi-Fi proverite na sajtu PROIZVOĐAČA.


09.08.2018 u 09:30\nPočetna cena za PKB 104,5 miliona evra\nNa tenderu za prodaju imovine Poljoprivrednog kombinata „Beograd” (PKB), koji je danas objavljen u našem listu, Ministarstvo privrede za nju traži najmanje 104,5 miliona evra, a kolika će biti konačna cena pokazaće javno nadmetanje. Rok za prijavu je 10. septembar ove godine, a pravo učešća imaju pravna lica koja se kao pretežnom delatnošću bave poljoprivredom i/ili trgovinom poljoprivrednim proizvodima. Drugi uslov je da su samostalno ili na konsolidovanom nivou ostvarili prihod od najmanje 400 miliona evra u poslednjoj poslovnoj godini. Učesnik na tenderu može biti i konzorcijum pod uslovom da nosilac konzorcijuma, koji ima najmanje 51 odsto učešća, ispunjava kvalifikacione uslove. Na prodaju je ne samo imovina PKB-a već i zavisnih društava – Ekolaba, Instituta PKB Agroekonomik i\n30.07.2018 u 19:09\nTender za privatizaciju PKB-a u avgustu\nMinistarstvo privrede potvrdilo je ono što je MMF najavio još prošle nedelje – da će u avgustu biti objavljen novi tender za privatizaciju Poljoprivredne korporacije Beograd (PKB). Poslednji veliki državni kombinat biće privatizovan po modelu prodaje dela imovine i kapitala u vlasništvu Republike Srbije i Akcionarskog fonda u zavisnim društvima „Eko-lab” i „Agroekonomik”. Kako je preneo Tanjug, prema zaključku vlade objava poziva za prikupljanje ponuda za javno nadmetanje očekuje se narednog meseca\n30.07.2018 u 12:26\nTabaković: U toku pripreme za privatizaciju Komercijalne banke\nU toku su pripreme za privatizaciju Komercijalne banke i u njima učestvuje i Narodna banka Srbije, izjavila je guvernerka NBS Jorgovanka Tabaković. Odgovarajući na pitanje novinara da li NBS plaši mogućnost privatizacije Komercijalne banke i drugih izazova po pitanju stabilnosti finansijskog sistema, Tabaković je naglasila da nema nikakvih razloga za strah, ni po pitanju privatizacije Komercijalne banke. „Kada smo kod Komercijalne banke, država nije u situaciji da bilo koju privatizaciju i inače dobrih finansijskih institucija poput Komercijalne banke učini brzopleto i nesagledavajući prednosti postojanja jedne takve banke, koja je vodeća na tržištu, a u kojoj država ima većinsko učešće”. Prezicirala je - „da, pripreme za privatizaciju idu i NBS učestvuje u okviru svojih nadležnosti”.\n26.07.2018 u 10:38\nDa li treba privatizovati PKB\nDa li prodajom Poljoprivredne korporacije Beograd (PKB) većinski vlasnik treba da bude država ili privatnik, i po kom modelu će biti obavljena prodaja, pitanje je na koja će država uskoro ponuditi odgovor, a u međuvremenu, ekonomisti razmenjuju argumente o tome koje bi rešenje bilo najbolje. Posle najave da bi u avgustu mogao da bude raspisan tender za privatizaciju PKB, pojedini ekonomisti smatraju da bi posle privatizacije većinsko vlasništvo trebalo da bude u rukama privatnika, dok drugi upozoravaju da bi najveća greška bila da se PKB privatizuje, bilo prodajom kapitala ili prodajom imovine, jer bi novac koji bi se dobio za kombinat bio nesrazmeran potencijalima koje ima. Pitanje da li PKB treba prodati i zašto za zamenika generalnog direktora Ekonomskog instituta Ratka\n25.07.2018 u 22:00\nPitanje je dana kada će Srbija raspisati novi tender za privatizaciju PKB-a, što se može zaključiti i iz nedavne izjave Sebastijana Sose, šefa kancelarije MMF-a, koji je rekao da bi to moglo da se očekuje već u avgustu. Kako „Politika” saznaje, predstavnici sindikata i države od početka godine imali su nekoliko sastanaka na temu privatizacije, a poslednji pre samo nedelju dana. Prema nezvaničnim informacijama, okvirni plan je da javni poziv bude raspisan do 15. avgusta. Verovatno će na prodaju ići većinski deo imovine preduzeća – državno poljoprivredno zemljište površine oko 17.000 hektara, stočni fond, objekti, farme i mehanizacija… Investitoru ne bi bilo ponuđeno oko 4.500 hektara građevinskog zemljišta, koje bi formalno ostalo u okviru starog preduzeća PKB. Predmet privatizacije ne bi bio\n21.07.2018 u 22:20\nBrojna pitanja ostala bez odgovora\nJoš se sudi u slučajevima „Azotara” i „Jugoremedija”, za „Luku Beograd” okrivljeni oslobođeni, dok se za predmete „Tehnohemija” i „Nuba invest” čekaju odluke posle osuđujućih presudaTužilaštvo za organizovani kriminal postupa u deset predmeta koji se u izveštajima Saveta za borbu protiv korupcije pominju kao 24 sporne privatizacije, a u slučajevima „Azotara” i „Jugoremedija” glavni pretresi su u toku. Podignute su optužnice i u slučajevima „Tehnohemija”, „Luka Beograd”, „Nuba invest” zbog izvršenih krivičnih dela zloupotreba službenog položaja i zloupotreba položaja odgovornog lica i po ovim optužnicama postupa Posebno odeljenje Višeg suda u Beogradu, kao i u predmetu „Veterinarski zavod Zemun”. U postupku protiv troje okrivljenih u predmetu „Tehnohemija” bila je doneta prvostepena\n21.07.2018 u 21:40\nIzneli smo ozbiljne sumnje, malo urađeno na kažnjavanju\nJedan od načina kako se obezbeđuje samostalnost tužilaštva i nezavisnost sudstva je zabrana kršenja pretpostavke nevinosti koja glasi da se svako optuženo lice smatra nevinim sve dok se ne dokaže njegova krivica na osnovu zakona. Evropski sud za ljudska prava u Strazburu još davne 1988. godine u predmetu „Salabijaku protiv Francuske” zauzeo je stav da se zabrana kršenja pretpostavke nevinosti odnosi na sudske organe. Međutim, presudom u slučaju „Alene de Ribemu protiv Francuske” od februara 1995. godine isti sud je zauzeo stav da nisu samo sudovi obavezni po principu pretpostavke nevinosti nego da se zabrana kršenja pretpostavke nevinosti odnosi i na druge službene državne organe.\nStečaj nesporan, budućnost sporna\nPoslednji čin za pančevačku „Azotaru”, koja je bila jedna od kompanija na spisku 24 sumnjive privatizacije, otvorilo je ovih dana Ministarstvo privrede kada je pred Privrednim sudom u Pančevu podnelo zahtev za pokretanje stečaja. Prethodnu godinu kompanija je završila s gubitkom od četiri milijarde dinara, obaveze prema bankama bile su veće od dve milijarde dinara, što je dvostruko više od vrednosti celokupne imovine. Kompanija će biti ponuđena na prodaju iz stečaja što je, prema mišljenju nadležnih, jedina šansa za novi početak. Ekonomska sudbina mnogih kompanija, sa spiska koji je 2011. godine napravio Savet za borbu protiv korupcije, ni do danas nije rešena. Ovo vladino telo je o ovim slučajevima redovno izveštavalo vladu i tužilaštvo. Ti izveštaji su ignorisani sve dok iz Evropske unije\n11.04.2018 u 12:58\nBrnabić: Podrška Tafeu da što pre pokrene proizvodnju\nVlada Srbije će podržati indijsku fabriku Tafe koja je kupila Industriju mašina i traktora (IMT) Beograd da što pre pokrene proizvodnju u tom nekadašnjem gigantu, izjavila je danas premijerka Ana Brnabić i istakla da je završen ogroman posao za Srbiju koji se odlagao više od decenije. Ona je nakon potpisavanja kupoprodajnog ugovora za IMT ponovila da očekuje da prvi traktor bude predstavljen u maju, na Međunarodnom sajmu poljoprivrede u Novom Sadu. „Pokrenućemo ponovo proizvodnju traktora u Srbiji, IMT će oživeti”, poručila je Brnabić i istakla da je prodaja IMT „glasan signal” da sadašnja Vlada Srbije završava poslove, te da će indijski Tafe doneti u Srbiju novo znanje, novu tehnologiju i nova radna mesta. Novi traktori koje će proizvoditi Tafe, jedna od najvećih svetskih\n02.04.2018 u 12:51\nIMT prodat indijskom TAFE-u\nIndustrija mašina i traktora Beograd – IMT, u stečaju, prodata je juče indijskoj firmi TAFE po početnoj ceni od oko 66 miliona dinara. TAFE je jedini učestvovao na aukciji, proizvođač je traktora, po licenci „Mes Ferguson” motora, akumulatora i delova za automobilsku industriju i višedecenijski partner IMT-a. Ova indijska kompanija je deo „Amalgamejšns grupe”, sa 44 firme i godišnjim prometom od 2,5 milijardi dolara i treći je po veličini proizvođač traktora na svetu. Kupovinom IMT-a, TAFE je stekao prava na njegovu intelektualnu svojinu, koja uključuje brend, nacrte i autorska prava, kao i nekretnine u Jarkovcu. U Srbiji će proizvoditi traktore pod imenom IMT, a prvi bi mogli da se pojave na tržištu za 12 meseci. Prema rečima Kamala Ahuđa, zamenika direktora TAFE za evropsko tržište,


Karte za Vels na dan utakmice samo na blagajnama stadiona Partizana - Sportskacentrala.com\nKarte za Vels na dan utakmice samo na blagajnama stadiona Partizana10.06.2017 15:58hSve je spremno za početak utakmice između Srbije i Velsa u kvalifikacijama za Svetsko prvenstvo 2018. godine u Rusiji.\nProdato je oko 30 hiljada karata, a večeras do 19 časova ulaznice se mogu nabaviti na stadionu "Rajko Mitić", na kojem je i zakazan okršaj "Orlova" i "Zmajeva" u nedelju od 20.45 časova.\nFudbalski savez Srbije obavestio je javnost, da će se na dan utakmice, 11. juna, karte isključivo moći nabaviti na blagajnama stadiona Partizana. Kapije stadiona "Rajko Mitić" biće otvorene od 18.30 časova u nedelju.\n- Interesovanje za kvalifikacioni duel između najboljih reprezentacija Srbije i Velsa je ogromno, a tome u prilog ide i broj karata koje su do sada pronašle vlasnika, blizu 30000. Ulaznice za susret koji Orlove može da približi Svetskom prvenstvu u Rusiji prodaju se još danas na blagajnama stadiona Crvene zvezde (od 11 do 19 časova), a na dan utakmice one se mogu kupiti isključivo na blagajnama stadiona Partizana. Kapije našeg najvećeg stadiona biće otvorene od 18,30 a zbog kontrola prilikom ulaska na stadion i velikih gužvi koje se očekuju, poželjno je da se na vreme krene ka stadionu, stoji u saopštenju na sajtu FSS.


Rašković Ivić: Lukašenku nije mesto u našem parlamentu - Politika - Dnevni list Danas\nPočetna » Politika » Rašković Ivić: Lukašenku nije mesto u našem parlamentu\nPotpredsednica Narodne stranke o kritikama koje je na njen račun izrekao predsednik Srbije\nRašković Ivić: Lukašenku nije mesto u našem parlamentu\nVelika je nervoza među „režimcima“ – od Aleksandra Vučića pa „naniže“.\n3Piše: M. S. 30. novembra 2019. 10.24\nFoto: EPA-EFE/ SERGEY DOLZHENKO\nNisam o Lukašenku i njegovom režimu izrekla laž, kaže za Danas Sanda Rašković Ivić, potpredsednica Narodne stranke, komentarišući kritike koje je na njen račun prilikom jučerašnjeg gostovanja na TV Pink izrekao predsednik Srbije Aleksandar Vučić jer se putem Tvitera usprotivila najavljenom obraćanju predsednika Belorusije Skupštini Srbije tokom njegove predstojeće posete Beogradu.\n„Tvit“ koji je zasmetao Vučiću glasi: „U utorak se u Skupštini Srbije obraća Lukašenko. U Belorusiji nema opozicije u Parlamentu. Verovatno će se pred izbore na proleće obratiti i Kim DŽong Un da režimu prenese iskustva i dobru praksu u vezi sa izbornim procesom.“\nNaša sagovornica poručuje: „Nisam vređala beloruski narod, ali Lukašenko, koji je kontinuirano na vlasti od 1992, i koji je u zemlji kreirao takve „slobode“ da u beloruskom parlamentu nema opozicije, nije etalon demokratije da bi se obraćao srpskoj Skupštini“.\n– Cenim stav Belorusije o nepriznavanju Kosova, zato Lukašenka neka primi predsednik Srbije, ali njegovo obraćanje Skupštini je čisto ismevanje parlamentarizma i demokratije, navodi Rašković Ivić.\nS druge strane, Vučić je kazao da je „Rašković Ivić, koja je bila ambasadorka, iznela neodgovornu kritiku“.\n– Nego šta ću, sa radošću ću primiti Lukašenka. On nikad nije bio protiv Srbije. Zamislite da ne primim takve prijatelje, da mi neko ne bi zamerio, rekao je predsednik Srbije.\nPrema zvaničnom programu posete, Aleksandar Lukašenko će u Srbiji boraviti 2. i 3. decembra. Ceremonija svečanog dočeka organizuje se ispred Palate Srbija, a planirano je i potpisivanje nekoliko dokumenata.\nSa Putinom dan kasnije\nPredsednik Srbije će se 4. decembra u Sočiju susresti sa ruskim predsednikom Vladimirom Putinom. Vučić je prošle sedmice nakon razotkrivanja afere „ruski špijun“ rekao da „ne bi isključio mogućnost“ da je taj snimak objavljen kao „provokacija“ uoči njegovog sastanka sa Putinom.\nAleksandar Lukašenko, Aleksandar Vučić, Sadra Rašković IvićBeograd\nDan sećanja na akciju „Oluja“ obeležen u Sremskoj Rači\nPrognoze o padu svetske ekonomije kao gledanje u kristalnu kuglu\nJelica Minić: Međunarodna zajednica nije srećna zbog Skupštine Srbije\n30. novembra 2019. u 19.03\nSvako je dobrodošao u Parlament.\n30. novembra 2019. u 23.25\nHedona, Hedona, ukusan sendvic?\n01. decembra 2019. u 08.41\nLukasenko hahahahaha e Srbijo


Srbija čeka odluku o izručenju troje radikala\nBeta 30. marta 2016. 12:35\nSrbija je obavestila Haški tribunal da bi „trebalo da bude što pre doneto“ sudsko rešenje o zahtevu Tribunala za izručenje troje članova članova Srpske radikalne stranke, koje je Tribunal optužio za nepoštovanje suda.\nTribunal je Petra Jojića, Vjericu Radetu i Jova Ostojića optužio zbog uticanja na svedoke i ometanja pravde u postupku protiv lidera SRS Vojislava Šešelja.\nU redovnom izveštaju sudu, koji je danas objavljen, pravni zastupnik Srbije Saša Obradović izvestio je raspravno veće da je „domaći predmet u postupku za predaju optuženih, prosledjen Višem sudu u Beogradu na dalju nadležnost“.\n„Rešenje nadležnog sudije za prethodni postupak o ispunjenosti pretpostavki za predaju okrivljenih Tribunalu… kao i rešenje o preduzimanju mera za obezbedjenje prisustva okrivljenih postupku trebalo bi da bude što pre doneto“, piše u Obradovićevom izveštaju raspravnom veću.\nKao i u prethodnom izveštaju, Obradović je naglasio da će „čim dobije obaveštenje da je sudija za pretnodni postupak Višeg suda u Beogradu doneo rešenje u skladu sa Zakonom o saradnji“ Srbije sa Tribunalom, o tome izvestiti sud u Hagu „radi preduzimanja blagovremenih mera pripreme za početak postupka pred pretresnim većem“.\nZbog nesaradnje u ovom predmetu, odnosno zato što nije uhapsila troje radikala, Tribunal je, u oktobru prošle godine, Srbiju prijavio Savetu bezbednosti UN.\nOptužnica protiv Jojića, Radete i Ostojića podignuta je još 30. oktobra 2012, a sud u Hagu objavio ju je tek 1. decembra 2015. uz obrazloženje da to čini zato što zvanični Beograd nije optužene uhapsio, iako je Tribunalov nalog za hapšenje dobio u januaru prošle godine.\nNa zasedanju posvećenom naporima Srbije da nalog za hapšenje spovede, održanoj 10. februara, predsedavajući sudija Alfons Ori (Alphons Orie) pozvao je Srbiju da „bez odlaganja“ uhapsi i u Hag izruči troje radikala, konstatujući da Beograd ne saradjuje i ne čini ništa da nalog za hapšenje sprovede.\nOptuženi Jojić, Radeta i Ostojić više puta su izjavili da se neće dobrovoljno predati Tribunalu, što je rekao i njihov lider Vojislav Šešelj, kome će Tribunal sutra, u njegovom odsustvu, izreći presudu po optužnici za zločine nad Muslimanima i Hrvatima u Hrvatskoj, Vojvodini i BiH, 1991-93.


RTS :: Selaković za efikasniju reformu\nDruštvo Selaković za efikasniju reformu\nsreda, 11. sep 2013, 16:30 -> 16:55\nSelaković za efikasniju reformu\nRad Komisije za reformu pravosuđa mora da bude efikasniji, da strategija refome ne bi ostala mrtvo slovo na papiru, poručio ministar Nikola Selaković.\nMinistar pravde i državne uprave Nikola Selaković poručio je, na prvoj sednici Komisije za sprovođenje Nacionalne strategije reforme pravosuđa za period 2013-2018, da njen rad mora da bude efikasan i kvalitetan kako strategija ne bi ostala samo spisak ciljeva na papiru.\nU saopštenju se navodi da je prva sednica bila je posvećena usvajanju Poslovnika o radu, kao i izboru predsedavajućeg, zamenika predsedavajućeg i sekretara Komisije.\nČlanovi Komisije imaju veliku odgovornost pri implementaciji Strategije, te se na tu odgovornost mogu i pozvati ukoliko se ne realizuju ciljevi i zadaci predviđeni Strategijom i njenim pratećim Akcionim planom, rekao je Selaković.\nSelaković je naveo da je Komisija telo koje okuplja predstavnike sve tri grane vlasti, ali da su tu prisutna i strukovna udruženja, nevladin sektor, kao i predstavnici pravosudne profesije i akademske zajednice.\nČlanovi Komisije su usvojili Poslovnik o radu i imenovali glavne nosioce Komisije.\nZa predsedavajućeg izabran je sudija i član Visokog saveta sudstva Miroljub Tomić, za njegovog zamenika izabran je poslanik Neđo Jovanović, dok je za sekretara Komisije imenovan Čedomir Backović, pomoćnik ministra pravde i državne uprave za evropske integracije i međunarodne projekte.\nKomisija ima 15 članova i 15 zamenika, koje je imenovala Vlada Srbije na pet godina.\nPoslovnikom je propisano da mandat predsedavajućeg i njegovog zamenika traje do godinu dana, dok se sekretar bira na period od pet godina.\nOdlukom Vlade za obrazovanje Komisije, propisano je da članovi i zamenici članova Komisije ne dobijaju naknadu za rad u Komisiji, navodi se u saopštenju.


Odeljak ispod prikazuje koji plan Microsoft 365 ili jednokratna kupovina sistema Office 2019, 2016 ili 2013 proizvoda.\nProizvodi sistema Office za kuću obično zahtevaju Microsoft nalog. Office za preduzeća se često povezuju sa nalogom za posao ili školu e-pošte koji vam je dodeljen Microsoft 365 administrator.\nSavet: Ako ste vlasnik preduzeća ili osoba zadužena za upravljanje sistemom Office u organizaciji i želite više informacija o podešavanju Microsoft 365 za preduzeća, pogledajte članak Podešavanje usluge Microsoft 365 za preduzeća.\nMicrosoft 365 Family pretplate: One obuhvataju desktop verzije Office aplikacija koje možete da instalirate. Pogledajte koje aplikacije su uključene.\nSavet: *Verzija programa OneNote je samo dostupna u verzijama 2016 i 2013. Počev od izdanja sistema Office 2019, OneNote za Windows 10 je podrazumevana verzija usluge OneNote za klijente koji koriste Microsoft 365 i Office 2019. Pogledajte Najčešća pitanja.\nSavet: Niste sigurni koju pretplatu ili proizvod imate? Pogledajte koje Microsoft 365 Business proizvod ili licencu imam? Ovi proizvodi su obično povezani sa poslovnim ili školskim nalogom.\nMicrosoft 365 za preduzeća pretplate: Ove obuhvataju potpuno instalirane Office aplikacije. Pogledajte koje Office aplikacije su uključene.\nOffice 365 nije E3\nOffice 365 nije E5\nOffice 365 U.S. vladin E3\nOffice 365 U.S. vladin E4\nNapomena: Pomoću ovih Microsoft 365 pretplata nemate ništa da instalirate, ali možete da pristupite i koristite verzije sistema Office na mreži u Veb pregledaču. Upoznajte se sa prvim koracima uz Office Online u usluzi Office 365.\nOffice 365 obrazovanje\nOffice 365 neprofitni biznis Essentials\nOffice 365 nije profitna E1\nOffice 365 ameriиka vlada E1\nSavet: Ako ste zainteresovani da prebacite ili dodate plan koji uključuje verziju sistema Office za računare, pogledajte članak Prebacivanje na drugi microsoft 365 za posao ili kupovina druge Microsoft 365 za preduzeća.\n* Ako ste Office Professional Plus kroz pretplatu preduzeća na Microsoft Hup dobrotvornipregled, pogledajte Office putem Hup.


Organizacija društvenog aktivizma » Osuda homofobije i govora mržnje u Kragujevcu\nOsuda homofobije i govora mržnje u Kragujevcu\nОзнаке: homofobija, LGBT, nasilje, Saopštenja\nPovodom jučerašnjih događaja pre i nakon tribine “LGBT karavan” u Kragujevcu, NVO “MillenniuM” najoštrije osuđuje govor mržnje u medijima, homofobiju i pozive na linč i poziva predstavnike nadležnih organa da reaguju u skladu sa zakonom.\nJuče je održana tribina “LGBT karavan” u organizaciji Udruženja “Egal” iz Beograda, koja je imala za cilj promociju prava LGBT osoba. Dom omladine u Kragujevcu je iznajmio prostor, a predsednik NVO “MillenniuM” Vladimir Paunović je, na poziv organizatora, učestvovao kao gost koji je govorio o dosadašnjim događajima slične vrste u Kragujevcu.\nKao dugogodišnja organizacija koja se bavi promocijom ljudskih prava, NVO “MillenniuM” je pomogao Egal-u prosleđivanjem najave tribine lokalnim medijima. Nakon najave tribine na jednom lokalnom veb portalu koji je objavio i veliki broj komentara sa sadržajem – od homofobije preko direktnog poziva na linč, obavešteni su dodatno organi reda da obezbede događaj. Na tribini je sve vreme bio prisutan i policijski inspektor iz Kragujevca Ivan Jeremić. Nakon završetka tribine, grupa mladih N.N. lica je pokušala da napadne učesnike tribine ispred Doma omladine i samo zahvaljujući prisustvu Jeremića to se nije desilo, ali ih to nije sprečilo da verbalno vređaju istog, kao uniformisano lice organa reda, nazivajući ga najpogrdnijim imenima i preteći mu fizički.\nPozivi na linč se nastavljaju i popodne, preko društvenih mreža, kada je izvesni preduzetnik iz Kragujevca, na svom profilu uz dodatni haštag radi veće vidljivosti, klevetao predsednika NVO “MillenniuM”, vređajući mu javni ugled i čast zbog profesionalnog učešća na tribini, čime je dodatno nastavljena atmosfera govora mržnje.\nNaša organizacija je danas podnela krivične prijave zbog pretnji i klevetanja predsednika organizacije i najavljujemo i nove protiv svih navedenih koji su ugrožavali našu i javnu bezbednost fizički i verbalno.\nNa kraju želimo da pohvalimo profesionalnost policijskog inspektora Ivana Jeremića iz PU Kragujevac, načelnika PU Kragujevac Slobodana Mališića, dopisnika “Blica” iz Kragujevca Nebojše Radišića i osoblja Doma omladine.\n(Marija Ilić, izvršni director, Udruženje građana „MillenniuM“)


POLICIJA UHAPSILA BIVŠEG POLICAJCA VOJINA ABRAMOVIĆA - SDCafe.rs\nHome\tInfoHronika\tPOLICIJA UHAPSILA BIVŠEG POLICAJCA VOJINA ABRAMOVIĆA\nPOLICIJA UHAPSILA BIVŠEG POLICAJCA VOJINA ABRAMOVIĆA\nPolicija u Smederevu uhapsila je bivšeg policajca Vojina Abramovića (60) iz Smedereva, vlasnika preduzeća "Velepromet", u okviru kojeg posluju hoteli i više restorana.\nVojin Abramović se od početka devedesetih godina bavi ugostiteljstvom.\nAbramović poseduje hotele i restorane Kraljev dvor, Akvarijus, Marina, Mekolans i odmaralište na Jadranskom moru. Osumnjičen je da je počinio krivična dela posredovanja u prostituciji, pranja novca, zloupotrebe službenog položaja i proizvodnje i stavljanja u promet "škodljivih proizvoda".\nPolicija je danas uhapsila Abramovića i saopštila da je osumnjičeni u dužem periodu organizovao prostituisanje u svom hotelu Kraljev dvor i tako protivpravno prisvojio 1,.3 milion evra.\nNavedeni novac je "prao" tako što je uplaćivao pozajmice na račun svog preduzeća, a zatim je istim novcem kupio veći broj poslovnih i stambenih jedinica u centru Smedereva, kao i 3.180 kvadratnih metara zemljišta na obali Jadranskog mora u mestu Donji Stoliv.\nPolicija je saopštila da je Abramović organizovao ilegalnu proizvodnju vina bez odgovarajućeg tehnološkog procesa i kontrole koje je, nakon analize od strane nadležnih institucija, proglašeno neispravnim i zdravstveno nebezbednim.\nInspekcija je oduzela 16.350 litara vina.\nOsumnjičeni je, prema saopštenju policije, naplaćivao usluge letovanja u Crnoj Gori i druge usluge u gotovom novcu mimo poslovnog računa za 73, miliona dinara\ni time oštetio budžet Republike Srbije.\nPolicija radi na identifikovanju ostalih saučesnika i pomagača u pomenutim krivičnim delima.\nVojin i njegova supruga Ljiljana Ambramović bili su optuženi u januaru 2004. zbog zloupotrebe položaja.\nPrema optužnici oni su od 2000. do 2002. u više navrata propustili da plate porez na promet.\nTadašnjom optužnicom osumnjičeni su organizovali doček Nove 2002, estradnim umetnicima isplatili honorare gotovinom, bez izmirenja poreskih obveza.\nAbramović je više godina sponzor okupljanja u njegovom ugostiteljskom objektu Marina na Dunavu penzionisanih policajca iz Srbije i ex Yu, kao i iz susednih zemalja.\nNa takvim skupovima uvek je više od nekoliko stotina policajaca sa suprugama.\nOsumnjičeni će u zakonskom roku uz krivičnu prijavu biti priveden istražnom sudiji Višeg suda u Smederevu.\nIzvor: Vesti, izdanje za Evropu\nRezultati nižih fudbalskih liga – 13. kolo\nZakačila psa za kola i vukla požarevačkim ulicama\n“Neće Sveti Petar uzeti Železaru”


Nikola Tesla | Headliner\nYes to Radio, Yes to Trust… Danas se pod ovim geslom slavi svetski Dan radija\nMnogi se više toga i ne sećaju, ali postojalo je vreme, i to ne baš toliko davno, kada je radio bio najmoćniji medij koji postoji. Verovali ili ne, na globalnom nivou on to i dalje jeste. Bez obzira na ubrzani razvoj savremenih tehnologija komuniciranja, radio još uvek ostaje najrasprostranjeniji medij. …\nU Italijanskom institutu za kulturu u Beogradu od 7. do 28. septembra biće postavljena izložba akvarela italijanskog autora Danijelea Meučija u saradnji sa Italijanskim institutom za kulturu u Beogradu i sa izdavačkom kućom Komshe d.o.o. Izložba pod nazivom “Nikola Tesla, čovek koji je definisao budućnost“ posvećena je velikom srpskom naučniku i …\nBilo je prilično pametno to što reditelj nije odlučio da od Edisona nužno napravi negativca, iako je lako to mogao da uradi. Vidite dva čoveka sa sasvim različitim karakterima i namerama, bore se za istu stvar, ali na kraju nisu mogli da rade zajedno, kaže Kajl Meklahlan koji u filmu …\n“KANIBAL” INSPIRISAN TESLOM: Miloš Zlatanović iz Vranja napravio najbolji studentski font na svetu\nNa konkursu američkog časopisa “Print” za najbolje radove iz oblasti tipografije u 2016. godini, u kategoriji studentskog fonta, nagradu je osvojio naš Miloš Zlatanović, objavio je Fakultet primenjenih umetnosti. Zlatanović je nagradu dobio za dizajn fonta pod nazivom “Kanibal”. Sudeći prema prezentaciji koja je objavljena na internet stranici fakulteta, rad …


Inspekcija izlazi na teren - Domaćinska kuća\nInspekcija izlazi na teren\nKuća » Voćarstvo » Inspekcija izlazi na teren\nMinistar poljoprivrede Branislav Nedimović dogovorio se danas sa predstavnicima malinara da od ponedeljka sve nadležne inspekcije izađu na teren i kontrolišu otkup maline i kupine u Srbiji.\nNa sastanku predstavnika malinara sa ministrom poljoprivrede, dogovoreno je da posebno formirani timovi nadležnih institucija od sledeće nedelje kontrolišu otkup, prodaju, izvoz i uvoz maline i kupine, a to bi, prema rečima predsednika Asocijacije malinara Srbije Dobrivoja Radovića, kao krajnji cilj trebalo da doprinese da se uredi tržište srpskog “crvenog zlata”, te da se cena formira u skladu sa tržišnim principima.\nDržava je formirala, kaže Radović za Tanjug, dva tima koji čine predstavnici struke i nadležnih inspekcijskih službi, MUP-a, Ministarstva poljoprivrede, zatim finansija, trgovine…\n“Razgovarali smo i o kratkoročnim i o dugoročnim problemima. Ovo su problemi koji su nastajali više godina”, navodi Radović.\nObjašnjava da će na problemu otkupa maline i kupine u Srbiji raditi dva tima, a takozvani tim “B” kreće sa radom od ponedeljka.\nRadović dodaje da na sastanak u resorno ministarstvo predstavnici malinara nisu došli da razgovaraju o ceni, već samo da traže da se uredi tržište.\nIlustracija: berba maline\n“Kad uredimo tržište na nivou cele Srbije po pitanju maline, kupine i drugih kultura, imaćemo adekvatnu cenu proizvoda”, navodi Radović.\nUpravo će, kaže, kontrola otkupa dovesti do boljih uslova i tržišne utakmice što bi trebalo da utiče na postizanje cene koju malinari očekuju.\nZnačajni problemi, ističe Radović, zabeleženi su prošle godine, kada je utvrđeno da na otkupnim mestima nisu izdavani takozvani otkupni listići ili su “fingirane” cene otkupa malina i kupina.\n“Neko je kod otkupljivača pisao 100 dinara, a prosečno plaćao 80 dinara. Takođe, nije urađeno stručno klasiranje, to su radili ljudi koji nisu stručni, otkupljivači. Tu je došlo do obaranja sistema”, napominje Radović.\nKontrola kompletnog sistema, kaže, od kilograma nabrane maline, od gajbice do krajnjeg kupca i trpeze, ono je što traže proizvođači.\nUputiće, ističe, zahtev vladi za ispunjenje danas dogovorenih zahteva, među kojima je i onaj, da se na malinu proizvedenu u Srbiji stavi oznaka geografskog porekla.\n“Zahtev ćemo uputiti vladi sutra kako više ne bi dolazilo do mešanja uvozne i domaće maline”, objašnjava Radović.\nMalinari neće, u slučaju da se dogovoreno ne ispoštuje, više blokirati saobraćajnice, već će, kaže, blokirati “one koji prave probleme”, hladnjačare i izvoznike.\n“Najveći problem su izvoznici. Država mora urediti tržište. Kao što je nas naterala da mnoge stvari ispoštujemo, da se borimo kao dobri poljoprivredni proizvođači da proizvodimo dobar kvalitet, tako njih mora naterati da poštuju i placahju obaveze, a da svi budemo zadovoljni”.\nUkazuje da se na godišnjem nivou u državnu kasu od malina i kupina slije od 250 do 300 miliona evra.\nCena, Malinari, Maline, Ministarstvo poljoprivrede, udruženje malinara\nPrevPrethodnaBespovratna sredstva za mlade poljoprivrednike\nSledećaKo hoće da ulaže u SrbijuNext\nZašto farmeri Pčinskog okruga ne koriste subvencije\nŠta se dešava sa cenom voća\nKako teče isplata u Upravi za agrarna plaćanja


“LeoStars” odličan na turniru “Champions Trophy” u Beogradu (Foto)\nLeoStarsovci su minulog vikenda bili učesnici na turniru “Champions Trophy”, najprestižnijeg u Evropi za taj uzrast koji je pod okriljem UEFA-e, evropske kuće fudbala.\nTu činjenicu potvrđuju i sami učesnici,među kojima su se našli Benfica, Roma, Crvena Zvezda, Slovan Bratislava, Admira Waker i mnogi drugi.\nTurnir se igrao u Beogradu na stadionu OFK.Beograda, na Karaburmi. FK.LeoStars je na pravi način reprezentovao hercegovački fudbal i Trebinje i po ko zna koji put pokazao da je “mali” ambasador ove regije.\nNeriješen ishod sa FK.Čukarički 1:1, Admire Waker takođe 1:1, takođe neriješeno sa Interom iz Bratislave 1:1, pobjeda protiv Slovana iz Bratislave 2:0, Petrežalke 1:0, porazi od Linza iz Austrije 0:1 i Njemačkog FC.Simmering 0:2.\nBez obzira na ispadanje u 1/8 finala, jedan zaista sjajan rezultat ove generacije koja važi za jednu od najboljih u BiH, što pokazuju i rezultati svih proteklih godina, no pred njima je još dosta truda i rada, kako bi postigli željeni cilj , postati profesionalni fudbaler.\nTreba još dodati, da su ovo bila zaista 4 nezaboravna dana, druženja, igre i zabave, a šlag na tortu bio je obilazak trofejnih sala i stadiona dva najtrofejnija srpska kluba FK Partizan i FK Crvena Zvezda.\nleostarsigor joksimovićchampions trophy


Mobilni telefoni, 26.08.2021, 10:00 AM\nBelgijska policija upozorila je korisnike Android aplikacija na povratak zloglasnog malvera Joker.\nJoker je jedan je od najupornijih malvera za Android, koji može zaraziti i uređaje onih koji aplikacije preuzimaju isključivo iz Google Play prodavnice gde se može naći sakriven u različitim, naizgled bezazlenim aplikacijama.\nMalver je poznat po tome da pretplaćuje žrtve na usluge koje se plaćaju, bez njihovog znanja i saglasnosti i prazni njihove bankovne račune što one najčešće kasno primete.\n“Zlonamerni program je otkriven u osam aplikacija u Play prodavnici koje je Google uklonio”, navodi se u saopštenju objavljenom na sajtu belgijske policije.\nOvih osam aplikacija su iste one aplikacije koje su istraživači iz Quick Heal Security Labsa otkrili u junu ove godine. Google je uklonio ove aplikacije iz prodavnice nakon što je obavešten o njima.\nMeđutim, korisnici koji su ih instalirali moraju ih sami ukloniti sa svojih pametnih telefona. Upozorenje belgijske policije ukazuje na to da još uvek ima onih koji imaju ove aplikacije instalirane na uređajima i koje zbog toga malver Joker i dalje ugrožava.\nOd kada je prvi put privukao pažnju medija 2017. godine, Joker neprestano inficira Android uređaje. Početkom prošle godine, Google je objavio da je od 2017. godine skener Play Protect Google Play prodavnice otkrio oko 1700 aplikacija zaraženih malverom Joker, koje su uklonjene pre nego što su korisnici mogli da ih preuzmu. U septrembru prošle godine, Joker je pronađen u 24 Android aplikacije koje su preuzete sve zajedno više od 500.000 puta, pre nego što su uklonjene.\nPrema rečima istraživača Quick Heala, Joker krade korisničke podatke, uključujući SMS poruke, podatke kontakata, informacije o uređaju, OTP kodove i druge podatke.\n“Rizikujete veliko iznenađenje krajem meseca na svom bankovnom računu ili kreditnoj kartici”, kaže belgijska policija, upozoravajući da aplikacije zaražene Jokerom pretplaćuju žrtve, bez njihovog znanja, na usluge koje koštaju.\nTipično je za sve one koje je Joker koštao da nisu bili svesni krađe, sve dok detaljno ne pregledaju izvod svog računa. To može biti zato što banka ne sumnja u naizgled “normalnu” pretplatu, a troškovi su uglavnom toliko mali da se ne otkrivaju kao nešto neobično, pa čak se vlasniku računa i ne šalje obaveštenje o tome.\nStručnjaci upozoravaju da je mnogo više aplikacija zaraženo Jokerom, i da milioni korisnika ne znaju da su u ovom trenutku žrtve prevare.\nKompanija Zscaler objavila je imena 16 drugih aplikacija koje, prema njihovoj analizi, takođe sadrže ovaj zlonamerni kod. Reč je o sledećim aplikacijama:\nPreporuka za korisnike Androida je da provere da li je neka od ovih aplikacija instalirana na njihovom uređaju i da je odmah obrišu, jer to što su aplikacije uklonjene iz Google Play prodavnice ne podrazumeva automatsko deinstaliranje sa uređaja na kojima su instalirane.


Canon i IDC predstavili nove trendove u oblasti mobilnog rada – Personal magazin\nNa seminaru održanom u hotelu Hajat, kompanije Canon i IDC predstavile su način na koji korisnik može unaprediti poslovanje i lakše obavljati svoje poslovne zadatke. Štampanje i elektronsko upravljanje dokumentima…\nNa seminaru održanom u hotelu Hajat, kompanije Canon i IDC predstavile su način na koji korisnik može unaprediti poslovanje i lakše obavljati svoje poslovne zadatke. Štampanje i elektronsko upravljanje dokumentima predstavljaju ključne komponente celokupnog IT okruženja, a vrlo često su nepravedno zapostavljeni.\nU vremenu kada smo suočeni sa velikim brojem informacija čiji se broj svakog trenutka povećava, konstantno se menjaju i potrebe korisnika. Imajući ove činjenice u vidu, IT budžeti se povećavaju, ali i zahtevi za sigurnošću i ekološkim standardima su dodatno naglašeni. Infrastruktura štampanja i upravljanje dokumentima zajedno s pripadajućim poslovnim procesima zaslužuje svakako više pažnje.\nPored Gorana Sretenoskog, direktora predstavništva Canona CEE u Srbiji, koji je otvorio seminar pozdravivši sve prisutne, odgovor na pitanje – može li Canon pokretna kancelarija biti produktivnija, pokušali su da daju Tobijas Kleu, menadžer istraživanja za oblast otiska i rešenja za dokumenta u agenciji IDC, Nikola Pavlović, menadžer razvoja B2B segmenta, Damir Kučič i Aleksandar Bende, stručnjaci za proizvode iz oblasti kancelarijskih rešenja, kao i Matijaž Moškerc, biznis konsultant u oblasti kancelarijskih resenja.\nAgencija IDC objavila je rezultate istraživanja koja pokazuju da rad u pokretu i u „kreativnom oblaku“, aplikaciji koja olakšava distribuciju proizvoda i skladištenje podataka koje mogu biti korišćene sa bilo kod uređaja i u bilo kom trenutku, menjaju poslovne procese i način upravljanja dokumentima, od strane korisnika.\nU svom izlaganju, Tobijas Kleu je izjavio da je produktivnost mobilne kancelarije u svakodnevnom porastu i da sve više poslovnih ljudi ima potrebu za radom van kancelarije tj. kada je u pokretu i da tu prepreku rešava sve češćom upotrebom „pametnih“ telefona i tableta. Kako bi omogućile odgovarajuću podršku svojim zaposlenima, kompanije i organizacije bi trebalo da pronađu adekvatna rešenja koja omogućuju pomenuti rad na daljinu i na taj način da pruže korisnicima pristup ključnim informacijama i procesima.\nTrendovi u oblasti kancelarijske opreme i rešenja\nPrema analizama i ispitivanjima, poslovni ljudi sve češće koriste nove uređaje poput laptop računara, tableta, smartfonova, štampača, skenera i drugih savremenih proizvoda i tako zamenjuju stare PC računare, faks i kopir mašine koje polako nestaju iz upotrebe. Nikola Pavlović istakao je činjenicu da je količina dokumenata kojima moderni uređaji manipulišu ili konstantna ili u stalnom porastu. On je istakao i najbitnije preporuke pri odabiru novih uređaja: usklađivanje rešenja sa budućim potrebama korisnika, uključenje svojih krajnjih korisnika u postupku donošenja odluke, briga da korisnici shvate mogućnosti tehnologije koja im se pruža i pregledavanje bezbednosnih protokola dokumenata.\nIako čak 83% ispitanih zaposlenih ljudi svakodnevno štampa poslovna dokumenta, većina kompanija svesno proizvodi manju količinu štampanih, ali veću količinu elektronskih dokumenata. Trendovi kažu da će upotreba štampača, u naredne tri godine, znatno porasti i da krajnji korisnik sve više žudi za korišćenjem mobilne kancelarije, jer smatra da je to najbolji način da uvek bude u pripravnosti i poslovno aktivan. Jednostavno rečeno, pametni telefoni i tableti definišu pojam savremene kancelarije. Kao što je sve više ljudi koji čitaju i-mejlove i ostale elektronske poruke na svom „pametnom“ telefonu, tako će u porastu biti i broj onih koji će rad sa ostalim dokumentima preneti na mobilne uređaje. Zahtevi za mobilnost poslovno aktivnog korisnika idu čak u tom smeru da će uskoro biti nužno omogućiti razmenu dokumenata na mobilnim uređajima.\nSeminar i susret partnera i prijatelja kompanije Canon završen je praktičnim prikazom rešenja i sistema sa naprednim funkcijama za mobilni rad, a koji omogućuju da se posao obavlja na pametniji, jednostavniji i brži način.\nCanon i IDC predstavili nove trendove u oblasti mobilnog rada was last modified: June 13th, 2013 by Redakcija\nCanonCanon CEEGoran SretenoskiIDCMobilno poslovanjeRad s dokumentima


Tramp uveo carine na meksičku robu - Svet - Dnevni list Danas\nPočetna » Svet » Tramp uveo carine na meksičku robu\nPredsednik SAD Donald Tramp uveo je carine od pet odsto na svu meksičku robu kao vid pritiska na Meksiko da učini više u suzbijanju talasa migranata iz Centralne Amerike koji pokušavaju da stignu u SAD.\n0Piše: Beta 31. maja 2019. 08.15\nTramp Foto: Beta/AP/Manuel Balce Ceneta\nCarine će stupiti na snagu 10. juna, a Tramp je rekao da će carine postepeno rasti „dok se problem ilegalne imigracije ne reši“.\nTramp je odluku o carinama objavio na Tviteru nakon što je juče novinarima rekao da planira „važnu izjavu“.\nPredsednik SAD je optužio meksičku vladu da nije dovoljno učinila da spreči kretanja ka SAD migranata iz centralnoameričkih zemalja poput Hondurasa, Gvatemale i El Salvadora.\nMeksički predsednik Andres Manuel Lopes Obrador juče je rekao da će šef meksičke diplomatije biti na čelu delegacije koja će s Vašingtonom pregovarati o mirnom i diplomatskom rešenju.\nObrador je u otvorenom pismu Trampu naveo da se „socijalni problemi ne rešavaju carinama ni prisilnim merama“ i pozvao se na istoriju SAD kao nacije imigranata, rekavši da „Kip slobode nije prazan simbol“.\nJoš uvek se ne zna kako će Trampova odluka uticati na novi američko-meksičko-kanadski trgovinski sporazum.\ncarine, Donald Tramp, Meksiko, Migranti, Sjedinjene Američke DržaveVašington


Berjani: Cene goriva bi narednih dana mogle da budu niže - Radio Kosovska Mitrovica\nBerjani: Cene goriva bi narednih dana mogle da budu niže\n12. April 2022, 08:20\nPredsednik Asocijacije naftaša Kosova Fadil Berjani kazao je da bi narednih dana moglo doći do pojeftinjenja goriva na Kosovu, javlja Kosovapress.\nLitar nafte trenutno na Kosovu košta od 1,50 do 1,58 evra, dok se benzinom trguje do 1,38 evra, prenosi ovaj portal.\n“Što se tiče narednih dana, ne možemo da kažemo kakve ćemo cene imati, jer ima kretanja na berzi. Ali trend je u opadanju, što znači da bi gorivo moglo biti jeftinije u narednim danima“, rekao je Berjani.\nKosovapress podseća i da je poslednjih nedelja gorivo na Kosovu poskupelo zbog rata u Ukrajini.


SAOPŠTENJE ZA JAVNOST UDRUŽENJA „PRIVATNI LEKARI SRBIJE“ | Privatni Lekari Srbije – UPLKS\n» Press » SAOPŠTENJE ZA JAVNOST UDRUŽENJA „PRIVATNI LEKARI SRBIJE“\nSAOPŠTENJE ZA JAVNOST UDRUŽENJA „PRIVATNI LEKARI SRBIJE“\nPozivamo Ministarstvo zdravlja da u slučaju GAK Narodni front i drugih zdravstvenih ustanova u javnom sektoru gde su se dešavali propusti u lečenju pacijenata po hitnom postupku izvrši analizu i smeni najuži rukovodeći kadar,koji je najodgovorniji za organizaciju posla i stručni rad bolnice. Uostalom tako je u EU u koju upravo pokušavamo da udjemo.\nMedjutim ovde je u pitanju i posebna okolnost. Zamenik direktora GAK Narodni front dr Spaso Andjelić je i predsednik Lekarske komore Beograda.Pitamo: zašto to krije od javnosti i zašto se nije predstavio kao predsednik Lekarske komore Beograda i izašao u javnost sa saopštenjem o dogadjajima koji se dešavaju u njegovoj bolnici?Pa valjda je Lekarska komora ta koja treba da da mišljenje o ovakvim dogadjajima,a pogotovo dr Spaso Andjelić kao prvi čovek Lekarske komore Beograda,čiji su članovi i lekari iz GAK Narodni front.\nPa naravno da ne može da „izadje“ u javnost zamenik direktora GAK Narodni front dr Spaso Andjelić,jer ima puno „putera“ na glavi. Svojevremeno je bio procesuiran u aferi „kradja beba“ u GAK Narodni front,koja je na volšeban način zataškana. Protiv dr Spase Andjelića, predsednika Lekarske komore Beograda i dr Tatjane Radosavljević,direktora Lekarske komore Srbije,lekari su pokrenuli krivične prijava zbog enormne korupcije,kriminalnih radnji u poslovanju LKS i pljačke 25 miliona evra lekarskih članarina.\nZbog svega iznetog i postoji opravdana sumnja u javnosti da će rukovodstvu bolnice doneti pravičnu i profesionalnu odluku,kada je u pitanju smrt bebe sa sumnjom na neadekvatno lečenje!\nZato se i očekuje da Ministarstvo zdravlja brzo i pravovremeno reaguje, smenom kompletnog rukovodstva bolnice,koje inače i postavlja,a zbog očiglednog propusta u organizacijI u zbrinjavanju rizične trudnoće. Ministarstvo zdravlja mora da se pod hitno posveti prestruktuiranju organizacije u državnim bolnicama u Srbiji,jer se slične stvari dešavaju i u drugim bolnicama,o čemu nas svakodnevno obaveštavaju mediji.\nOčekuje se da se što pre povrati poljuljano poverenje gradjana Srbije u dobru organizaciju i rukovodjenje državnim bolnicama,o čemu je upozorila i EU,kada je srpsko zdravstvo proglasilo za najlošije u Evropi.


[VIDEO] Jeremić i Veselinović u prvoj fejsbuk emisiji: Ne smemo izdati ljude koji protestuju – На вези\n„Kategorično smo protiv “razgraničenja” sa Albancima i članstva Kosova u UN, što zastupaju Vučić i Tači. Đilas i ja smo u Briselu ovaj stav otvoreno saopštili – za razliku od Vučića i Tomislava Nikolića koji su 2012. godine tamo govorili da su spremni da završe ono što Boris Tadić nije smeo, a u Srbiji se zaklinjali u suprotno. Hoćemo da kroz dijalog sa Albancima stvorimo uslove za normalan život na Kosovu i Metohiji, ali što se tiče pravnog statusa pokrajine – neprihvatljivo je gaženje Ustava”, rekao je Jeremić.\nVeselinović je istakao da građani neće prestati da protestuju dok ne budu ispunjeni zahtevi postavljeni u Sporazumu s narodom – slobodni izbori, stvaranje demokratske države i vladavine prava.\n„U tome je Vučićev problem sa protestima. On je pokušao da pravi kontramitinge, poput dočeka Putina, koji je bio potpuni promašaj, a sada organizuje sve neuspešnije skupove, jer je sve veći broj ljudi koji odlaze na bolovanje baš kada bi trebalo ići na miting i onih koji odbijaju da dođu. Građani više neće ni pod prisilom da idu na Vučićeve skupove“, rekao je Veselinović.\nOva vest [VIDEO] Jeremić i Veselinović u prvoj fejsbuk emisiji: Ne smemo izdati ljude koji protestuju je objavljena na Savez za Srbiju.\n← Nadežda Purić Jovanović – Beskrajno učenje o raskomadanosti carstva\nUma Vid – Viktorije →


5. februar 2021. Potpredsednik Narodne skupštine dr Vladimir Orlić sa ambasadorom Islamske Republike Iran u Republici Srbiji Nj.E. Rašidom Hasanom Pur Baeijem\nDr Vladimir Orlić je istakao da u Srbija i Iran imaju dugu tradiciju prijateljskih odnosa, što se ogleda i u međusobnoj podršci u međunarodnim forumima.\n„Ne moram da Vam naglasim koliko je za nas važno da na tom planu imamo snažnu, principijelnu podršku, koja se manifestuje u stavu Vaše zemlje da ne priznaje nelegalnu samoproglašenu nezavisnost tzv. Kosova“, naglasio je Orlić.\nOn je ukazao na značaj parlamentarne saradnje, koja u odnosu dve zemlje može da bude izuzetno efikasna, jer oba parlamenta imaju poslaničke grupe prijateljstva, Iran sa Srbijom i Srbija sa Iranom. Orlić smatra da prostor za unapređenje saradnje postoji i u oblasti kulture i obrazovanja, a posebno poljoprivrede, sa čim se složio iranski ambasador, naglasivši da Iran 17% semena uvozi upravo iz Srbije. Ambasador je naglasio da je Iran veliko tržište i istakao da je usvajanjem Sporazuma o saradnji između Vlade Republike Srbije i Vlade Islamske Republike Irana u oblasti zaštite bilja i biljnog karantina, Srbija potvrdila da prepoznaje potencijal tog tržišta.\nAmbasador Pur Baeij je takođe ukazao na prijateljske odnose dve zemlje i izrazio nadu da će dva parlamenta intenzivno sarađivati. Prva prilika za to mogla bio da bude posete delegacije Odbora za poljoprivredu iranskog Parlamenta, ali i šansa za dodatne pregovore na planu poljoprivrede i na vanparlamentarnom nivou.\nAmbasador je posebno naglasio značaj moguće posete predsednika Aleksandra Vučića Iranu i nadu da će epidemiološka situacija dozvoliti da uzajamne posete budu intenzivnije u predstojećem periodu.\nTokom sastanka sagovornici su se složili da je neophodno ostvariti direktnu bankarsku saradnju između dve zemlje, rešiti pitanje platnog prometa , jer je to preduslov za sve ostale vidove saradnje. Osvrnuli su se i na epidemiološku situaciju, te je Orlić izneo podatak da je Srbija među vodećim zemljama u Evropi po broju vakcinisanih građana. On je naglasio da je za to zaslužna politika saradnje i otvorenosti prema svima u svetu, predsednika Republike Srbije Aleksandra Vučića i Vlade Srbije, zahvaljujući kojoj Srbija ima mogućnost da uvozi vakcine protiv Kovida iz svih delova sveta, kao jedina zemlja u Evropi koja može da se pohvali ovakvim rezultatima. Ambasador Pur Baeij se saglasio sa navedenom ocenom i pohvalio rezultate međunarodne politike koju vodi Srbija i koja rezultuju uspešnom vakcinacijom, i rekao da je Iran u poslednjoj fazi ispitivanja vakcine domaće proizvodnje, na čemu mu je potpredsednika Narodne skupštine čestitao, istakavši da je i Srbija na putu proizvodnje domaćeg cepiva.


PLEJOF KOŠARKAŠKE IT LIGE JE POČEO – IT Liga\nPlejof košarkaske IT Lige za sezonu 2018/2019 je zvanično počeo!\nČetvrtfinalne utakmice koje su odigrane prošlog vikenda odredile su naše polufinaliste za ovu godinu.\nPrvi četvrtfinalni duel odigrale su ekipe Seven Bridges i Saga, gde smo prisustvovali velikom iznenađenju u režiji ekipe Saga! Seven Bridges je u regularnom delu sezone igrao odlično i čvrsto su se pozicionirali na drugom mestu tabele pred pocetak plejofa. Ipak, odsustvo kapitena ekipe Vukobrat Marka, kao i loš dan u vidu procenta šuta iz igre i sa linije slobodnih bacanja (33%FG i 50%FT) doprineo je da na semaforu nakon poslednjeg sudijskog zvizduka stoji rezultat 44:40 u korist ekipe Saga koja je regularni deo sezone završila na sedmom mestu tabele ispred ekipe Bosch. Pored odsustva najboljeg igrača ekipe Seven Bridges takodje uticalo na rezultat jeste fenomenalna partija koju je pružio igrač Sage Miloševic Slaven. Performans od 25 poena, 7 skokova uz procenat šuta od 46.7% van linije 6.75m odlučio je pobednika na ovom susretu. Pored Miloševica, umnogome je pomogla i Miljević Manja vezavši 5 poena u dva napada kada se utakmica lomila. Kod poraženih se najviše istakao Tomić sa 13 poena, a pratio ga je Obućina sa 6 poena i 7 skokova.\nOstale utakmice četvrtfinala nisu donele iznenađenja, favoriti su ispunili očekivanja. Vip Mobile, prvi favorit za osvajanje naslova šampiona IT Lige rutinski je odradio posao protiv ekipe Bosch. Kapiten ekipe Radivojević iskoristio je ovaj susret da bi vršio veliki broj izmena radi boljeg uigravanja ekipe pred nastavak takmičenja. Mijuškovic Marko se istakao “double-double” upisavši 14 poena i 10 skokova, dok je u ekipi Bosch zapaženiji nastup imao Majstorović (12 poena, 7 skokova), opet nedovoljno za još jedno iznenađenje u četvrfinalnim utakmicama. Krajnji rezultat: 60:27\nTreće četvrtfinale bila je utakmica između trećeplasirane ekipe Acumenics i šestoplasirane ekipe Microsoft. Ovo je bila još jedna, najblaže rečeno, veoma interesantna utakmica, kako za same aktere meča, tako i za gledaoce. Ekipe su prisutnima priuštile lepu kosarkašku predstavu, sa dosta trčanja, lepih poteza, pregršt borbi za svaki posed – a kada je tako, rezultat je uvek neizvestan. Ekipu Acumenics, favorita u ovoj utakmici, predvodio je Vasiljević Aleksandar, koji je ponovo pokazao da nije bez razloga najbolji strelac IT Lige. 26 poena i 9 skokova koje je Vasiljević upisao, bilo je glavno pogonsko gorivo ekipe Acumenics. Sa druge strane, ekipa Microsofta koja je uzgred i najmlađi sastav IT Lige, pružila je i više nego ozbiljan otpor. Marković je ubacio 17 a Stefanović 10 poena, što nije bilo dovoljno za pobedu na kraju meča. Kapiten Microsofta Banović nije krio zadovoljstvo igrom svog tima, obzirom da je sastav koji predvodi ubedljivo najmlađi i najneiskusniji, što je samo motiv više da u sledećoj sezoni naprave bolji rezultat! Acumenics je rezultatom 48:42 postao treći polufinalista IT Lige za sezonu 2018/2019.\nPoslednji meč ove runde plejofa, odigrale su ekipe Muhlbauer i RT-RK. Muhlbauer, učesnik prošlogodisnjeg F4 IT Lige, iako oslabljen neigranjem kapitena Petrovića i najboljeg igrača Bratića, uspeo je da pobedi ekipu RT-RK rezultatom 32:26 i na taj način se plasira u samu završnicu IT Lige. Prvi plejmejker ekipe Muhlbauer Radovanović je potvrdio zašto je jedan od predvodnika svog tima upisavši 12 poena, a sigurno da ta cifra ne bi bila ista da je u sastavu bio i kapiten Petrović, inače prvi asistent IT Lige. Sa druge strane, u ekipi RT-RK Jakovljević, najbolji skakač regularnog dela sezone IT Lige je na svoj konto upisao 9 poena i 6 skokova, što je bilo ispod njegovih proseka koje je beležio tokom cele sezone.\nSvim učesnicima želimo sreću u nastavku takmičenja!


Iran testirao raketni sistem Hormuz 2 – Islam PRESS\nIran testirao raketni sistem Hormuz 2\nIran – Iranska revolucionarna garda uspješno je uništila plutajući cilj s udaljenosti 250 kilometara, saopćio je Teheran.\nJedinice Iranske revolucionarne garde uspješno su uništile plutajući cilj s udaljenosti 250 kilometara pomoću domaće rakete tipa Hormuz 2.\nKomandant raketne jedinice Revolucionarne garde, brigadni general Amir Ali Hajizadeh, rekao je da je testiranje izvršeno prethodnih dana, izvijestila je iranska agencija Tasnim.\nHormuz 2 balistička je raketa koja može s velikom preciznošću pogoditi ciljeve u krugu 300 kilometara, navodi agencija i dodaje da je raketa proizvedena u Iranu.\nTestiranje rakete izvršeno je u vrijeme rivalstva između Irana i SAD-a u području tjesnaca Hormuz, strateškog morskog prolaza za trgovinu naftom.\nPribližno 20 posto svjetske nafte prolazi kroz taj tjesnac, koji je na najužoj tački širok 40 kilometara.\nU međuvremenu je šef iranske vojske Ataollah Salehi u Teheranu izjavio da je Iran razvio novi antiraketni sistem koji je “superiorniji” od ruskog sistema S-300, prenosi agencija Anadolija.\n“Vojna moć nije dovoljna za osiguravanje regionalnog utjecaja i nezavisnosti. Najvažnije je vršenje efektivnog i sigurnog zastrašivanja”, kazao je Salehi u izjavi koju je prenijela iranska agencija Tasnim.\nSalehijeva izjava stigla je svega dva dana nakon što su iranske snage testirale kapacitete protivraketnog sistema ruske proizvodnje S-300 kako bi testirali njegove sposobnosti nadgledanja uništenih meta i presretanja balističkih projektila.\n“Mi smo razvili i vlastiti raketni sistem koji je bolji od ruskog S-300, a u budućnosti ćemo nastaviti razvijati tu industriju”, kazao je Salehi, ne otkrivajući detalje o iranskom protivraketnom sistemu.\nIran je sredinom 2015. godine kupio prve ruske raketne sisteme S-300, koji imaju kapacitet presretanja balističkih projektila i savremenih vojnih aviona.


Библиотека данас – Resavska biblioteka – Svilajnac\nMalo koja ustanova u Srbiji, pogotovo u malom gradu kao što je Svilajnac, beleži kontinuirano trajanje, bezmalo, vek i po. Zakoračivši u 21. vek, posle decenija stagniranja uslovljenih društvenim okolnostima, Resavska biblioteka počinje rad na reorganizaciji i modernizaciji svoje delatnosti u skladu sa zahtevima novog milenijuma. Na oko 200 kvadratnih metara, površini pet puta manjoj od potrebne koja je propisana standardima i Zakonom o bibliotečkoj delatnosti, za vrlo kratko vreme ova ustanova je prerasla u jednu, knjigama i savremenom opremom, dobro opremljenu biblioteku, sa odgovarajućom organizacijom rada i stručnim kadrom, maksimalnom iskorišćenošću prostora, sa primenom savremenih, međunarodno priznatih metoda obrade knjižne i neknjižne građe, i kao takva ušla u red modernih biblioteka, funkcionalno korisnih nauci, obrazovanju i svakodnevnom životu.\nInstaliranjem Winisis – biblio programa 2001. godine, koga je 2007. zamenio COBISS, programski paket za jedinstven sistem uzajamne katalogizacije, Resavska biblioteka je započela automatizaciju svog poslovanja. Rezultat kompjuterske obrade knjižnog fonda je formiranje elektronskog kataloga i efikasnija komunikacija sa korisnicima.\nResavska biblioteka danas ima fond od oko 65.000 knjižne i 10.000 jedinica neknjižne građe. Godišnje biblioteku poseti oko 15.000 korisnika, pri čemu biblioteka godišnje izda i do 45.000 publikacija. Prosečan broj članova u biblioteci je oko 1500, pri čemu veću grupu uvek čine deca uzrasta do 14 godina.\nRad u biblioteci je organizovan na pet odeljenja i to: odeljenje za odrasle korisnike, dečije odeljenje, odeljenje obrade, odeljenje nabavke i zavičajno odeljenje. Pored toga biblioteka poseduje čitaonicu sa 11 čitalačkih mesta, što ni iz bliza ne zadovoljava ni standarde ni potrebe ove ustanove.\nBiblioteka je tehnički opremljena sa 9 računara, 1 laptopom, 5 štampača, 3 skenera, video-bimom.\nU biblioteci je zaposleno 8 radnika u stalnom radnom odnosu i to 5 bibliotekara, 1 knjižničar i 2 pomoćna radnika.